title: Minttu (juoma)

text: Mintun myynti suuntautui tämän jälkeen Eurooppaan verovapaille alueille sekä Saksaan ja Itävaltaan, varsinkin Alppien ympärille. Markkinointia suunnattiin erityisesti laskettelukeskuksiin. Myyntiä edisti juoman vahvuus ja se, että viinan maku ei erottunut. Leikillisesti sanottiin, että Minttu raikasti hengityksen ja sai aikaan hövelin käytöksen.


title: Minttu (juoma)

text: Minttu tuli Suomen markkinoille 1990-luvun alussa, ja Euroopassa saadun maineen perustella sen myynti kasvoi heti alussa nopeasti. Tämä aiheutti paineita tuotannossa, koska ”parrunpätkän” pullotuslinja oli rajallinen. Parhaina aikoina tehtiin töitä kahdessa ja jopa kolmessa vuorossa. Keskustelua käytiin myös pullon vaihtamiseksi pyöreään, mutta markkinointi ei suostunut insinöörien vaatimuksiin.


title: Minttu (juoma)

text: Vuonna 1993 Salmiakkikoskenkorvasta tuli Mintulle kilpailija mutta ei kuitenkaan suuri, koska kohderyhmät olivat erilaiset. Lehdet kirjoittivat paljon ongelmatilanteista, joita oli toisaalta nuorilla alkoholinkäyttäjillä ja toisaalta sydänpotilailla alkoholin ja ammoniumkloridin (salmiakin) yhteisvaikutuksista. Salmiakkikoskenkorva vedettiin pois myynnistä, ja painostusta kohdistui myös Minttuun. Alkossa kuitenkin päätettiin, että Minttua voi myydä edelleen, mutta sen alkoholiprosentti laskettiin 50:stä 40:een ja hinta pidettiin ennallaan. Samassa yhteydessä myös etiketin ”schnaapps”-sana muutettiin ”liqueur”-sanaksi. Seurauksena oli, että Mintun myynti laski ja se putosi kategoriaan ”normaalit alkoholijuomat”. Myöhemmin Mintun markkinointi keskittyi Suomessakin laskettelukeskuksiin.


title: Minttu (juoma)

text: Vuonna 2009 Mintun valmistus siirtyi Pernod Ricardille, joka on kehittänyt tuoteperhettä. Myös pakkausilmettä on uudistettu siirtymällä jäähilepintaisesta pullosta sileäpintaiseen.


title: Minttu (juoma)

text: Mintun valikoimaan kuuluu kolme eri makua: "Minttu Peppermint" 40- tai 50-prosenttisena, 35-prosenttinen salmiakilla maustettu "Minttu Black Mint" ja chilillä maustettu "Minttu Chili Mint" 35 %.


title: Minttu (juoma)

text: Minttu on vakiinnuttanut asemansa myös Pohjoismaissa ja Baltiassa. Suomessa Minttu Peppermint on ollut Alkon myydyimpien tuotteiden listalla siitä asti, kun tilastoa on julkaistu. Vuonna 2013 se oli 13. sijalla kategoriassa "Muut väkevät".


title: Pikaluistelu talviolympialaisissa 2018

text: Pikaluistelussa kilpailtiin Pyeongchangin 2018 talviolympialaisissa 10.–24. helmikuuta Gangneung Ovalissa. Paikalle yleisöön mahtui 8 000 henkilöä.


title: Pikaluistelu talviolympialaisissa 2018

text: Kilpailutapahtumia oli 14, joista seitsemän oli miehille ja seitsemän naisille. Uutena lajina olympiaohjelmassa oli yhteislähtökilpailu.


title: Kariniemi (yritys)

text: Kariniemi Oy on vuonna 1966 perustettu broilerinlihaa tuottava yritys Eurassa. "Kariniemen" on nykyään HKScanin tuotemerkki. Se on alkuaan ollut euralaisen Hannes Kariniemen omistama yhtiö, joka toi maahan broilerirotuisia kanoja ja myi untuvikkoja.


title: Kariniemi (yritys)

text: Kariniemen teurastustoiminta alkoi vuonna 1968 Säkylässä ja siirtyi vuoden päästä Euran Fankkeelle.


title: Kariniemi (yritys)

text: Rehunvalmistaja Turun Muna Oy osti yhtiön vuonna 1978, ja sen nimeksi tuli Oy Hannes Kariniemi Ab. Vuonna 1981 Suomen Sokeri Oy osti vuorostaan Turun Munan ja sen mukana Kariniemen. Isossa elintarvikekonsernissa Kariniemen liiketoiminta laajeni niin, että se aloitti vuonna 1990 kirjolohen käsittelyn Kustavin kalanjalostuslaitoksessa.


title: Kariniemi (yritys)

text: Suomen Sokerin nimi muuttui Cultoriksi vuonna 1989, ja se alkoi irtaantua sivutoimialoistaan. LSO-konserniin kuuluva Broilertalo Oy osti Kariniemen siipikarjaliiketoiminnan maaliskuussa 1993. Kaupan myötä sen tuotantolaitokset Eurassa ja Köyliössä sekä niiden 290 työntekijää siirtyivät LSO:lle.


title: Kariniemi (yritys)

text: Kariniemen kalanjalostamon Cultor myi samana vuonna 1993 Tresko Fish Oy:lle, jonka mukana se myöhemmin siirtyi Lännen Tehtaiden omistukseen.


title: Kariniemi (yritys)

text: Omana erillisenä liiketoimintana oli jo vuonna 1974 perustettu Kariniemi Oy:n sisaryhtiö Biolan Oy hyödyntämään broilerintuotannossa sivutuotteena syntyvää lantaa.


title: Naisten Kakkosen kausi 2011

text: Naisten Kakkonen on naisten jalkapalloilun kolmanneksi korkein sarjataso Suomessa. Kaudella 2011 se pelattiin kahdessa 10 ja yhdessä 11 joukkueen lohkossa.


title: Naisten Kakkosen kausi 2011

text: Nousukarsinnan jälkeen Naisten Ykköseen nousivat Pallokissat ja VJS. Pallokissat sai myöhemmin KMF:n paikan Naisten Liigassa. Marraskuussa Palloliitto nosti täydennysmenettelyn kautta FC Rauman ja Visan Pallon Ykköseen. Visan Pallon paikka siirrettiin uudelle seuralle Merilappi Unitedille. Tammikuussa KSF nostettiin Ykköseen luopumisten takia.


title: Naisten Kakkosen kausi 2011

text: Naisten Kolmoseen kaudeksi 2012 putosivat FC Kasiysi, HyPS, KoPa ja Norrvalla FF.


title: Naisten Kakkosen kausi 2011

text: VJS nousukarsintaan. FC Kasiysi ja HyPS putosivat Naisten Kolmoseen.


title: Naisten Kakkosen kausi 2011

text: FC Rauma nousukarsintaan. KoPa putosi Naisten Kolmoseen.


title: Naisten Kakkosen kausi 2011

text: Pallokissat ja Visan Pallo-j nousukarsintaan. Norvalla FF putosi Naisten Kolmoseen.


title: Ritva Sarin-Grufberg

text: Ritva Sarin-Grufberg (17. toukokuuta 1944) on ahvenanmaalainen poliitikko. Hän on toiminut Maarianhaminan kaupunginjohtajana vuosina 1988-1999 sekä 2003-2007. Näiden välillä Sarin-Grufberg oli Ahvenanmaan maakuntapäivien edustajana 1999-2001 sekä maakuntahallituksen sosiaali- ja ympäristöministerinä 2001-2003.


title: Ritva Sarin-Grufberg

text: Sarin-Grufberg on naimisissa juristi Lennart Grufbergin kanssa.


title: Krl

text: Krl tai KRL voi viitata johonkin seuraavista:


title: Olof Salmén

text: Olof Salmén (1927 – 28. toukokuuta 2011) oli ahvenanmaalainen poliitikko. Hän oli Ahvenanmaan maakuntapäivien jäsenenä vuosina 1971–1975, 1979, 1988–1999 ja 2001–2003, maakuntahallituksen jäsenä 1980–1987 sekä sen valtiovarainministerinä 1999–2001. Salmén oli myös Pohjoismaiden neuvoston presidentti 1996–1997.


title: Klaipėdan satama

text: Klaipėdan satama (, , LOCODE: LT KLJ) on Klaipėdassa sijaitseva Liettuan suurin satama. Satama-alueen laiturit sijaitsevat noin kymmenen kilometriä pitkällä rantakaistaleella Kuurinkyntään itäpuolelle jäävän suojaisan lahden (Kuurinhaffi) suulla.


title: Klaipėdan satama

text: Satama on rahtimäärältään yksi Baltian maiden suurimmista Tallinnan ja Riian sataman ohella. Joissain Liettuan tilastoissa Mažeikiain öljynjalostamoa palvelevan raakaöljyn tuontiterminaalin eli Būtingėn öljyterminaalin rahtimäärät luetaan osaksi Klaipėdan sataman arvoja, mutta yleensä nämä käsitellään erikseen. Vuonna 2012 rahtimäärällä mitattuna rahdin suurimmat tuoteryhmät olivat: lannoitteet (27,6 % tonnimäärästä), öljytuotteet (23,4 %), ro-ro (13,7 %) ja konttiliikenne (12,4  %). Sataman kautta viedään huomattavasti esimerkiksi valkovenäläisen lannoitetehdas Belaruskalin tuotantoa. Satama uudistaa konttiterminaaliaan suurempien konttialusten vastaanottoon sopivaksi. Vuonna 2011 sataman kautta kulki kontteja 382 000 TEU:n verran.


title: Klaipėdan satama

text:
Klaipedan sataman vuosittainen rahtimäärä:
Klaipedan satama on rakentamassa nesteytetyn maakaasun tuontia varten LNG-termiaalia, joka valmistunee suunnitelmien mukaan loppuvuoden 2014 aikana. Tähän liittyen Klaipedan kaupunki on hyväksynyt hankkeen ympäristövaikutuksien arvioinnin. Norjasta on sovittu vuokratavan kelluva LNG-varastointi ja uudelleennesteytysasema, joka muodostaa keskeisen osan Klaipedan satamaan rakennettavaa LNG-terminaalia. Hankinnalla lisätään osaltaan maakaasun vaihtoehtoisia hankintatapoja Liettuassa ja Baltian maiden alueella. Liettua on myös sopinut 30 % nykyistä Gazpromin maakaasun hintatasoa edullisemman maakaasun hankkimisesta yhdysvaltalaisyritykseltä vuodesta 2015 alkaen. Terminaalin myöhemmän jakelun mahdollistamiseksi Liettuan parlamentti hyväksyi kesällä 2012 lain, jonka mukaan Gazpromin nykyään osittain omistama maakaasun jakeluyhtiön tulee jakaa erillisiksi kaasunmyynti- ja jakeluyhtiöiksi. Tuleva LNG-terminaalin kaasu voitaisiin jakaa uuden jakeluyhtiön kautta ilman, että venäläisyhtiö Gazprom torjuu uuden kaasuntoimittajan. Liettua myös vaatii kaasuntuojia ostamaan vähintään 25% kaasustaan uuden LNG-terminaalin kautta maahantuodusta kaasusta.


title: Klaipėdan satama

text: LNG-terminaalien rakentaminen osaltaan helpottaa tämän vähäpäästöisemmän polttoaineen käyttämistä uuden sukupolven laivamoottoreissa. Mahdollista laivakäyttöä varten tarvitaan myös LNG:n jakelu- ja tankkauspisteitä (bunkraus) Itämeren kulkusatamiin.


title: Länsi-Kotka

text: Länsi-Kotkaksi kutsutaan Kotkan kaupungin Kymijoen Langinkosken haaran länsipuolelle jäävää ja Sutelan kylän eteläpuolelle jäävää aluetta. Se käsittää Aittakorven, Lankilan (sisältää Pirosenvuoren), Karhuvuoren, Ruonalan (sisältää Munsaaren) ja Hirssaaren kaupunginosat sekä Mussalon saaren (Mussalon, Etukylän ja Takakylän kaupunginosat). Alueen asukasluku on noin 12 000. Päätiet Länsi-Kotkassa ovat Mussalontie, Karhuvuorentie, Langinkoskentie, Heponiementie ja tulevaisuudessa Räskintie.


title: Harriet Lindeman

text: Harriet Lindeman (16. kesäkuuta 1946) on ahvenanmaalainen poliitikko. Hän on ammatiltaan sairaanhoitaja.


title: Harriet Lindeman

text: Lindeman valittiin Ahvenanmaan maakuntapäiville vuonna 1987. Vuosina 1991-1995 hän toimi maakuntahallituksen sijaismaaneuvoksena. Tämän jälkeen hän oli kulttuuri- ja koulutusministerinä vuodet 1995-1999, sosiaali- ja ympäristöministerinä 1999-2001 ja 2005-2007 sekä maakuntapäivien toisena varapuhemiehenä 2003-2005.


title: Harriet Lindeman

text: Hän vetäytyi politiikasta vuonna 2007.


title: Alppihiihdon maailmancup 2012–2013

text: Alppihiihdon maailmancup 2012–2013 oli historian 47. alppihiihdon maailmancup -kausi. Kausi alkoi Itävallan Söldenissä 27. lokakuuta 2012 ja päättyi Sveitsin Lenzerheidessa 17. maaliskuuta 2013. Miehillä oli yhteensä 36 osakilpailua ja naisilla 37. Kauden aikana laskettiin kaksi pujottelun kaupunkikilpailua, toinen Münchenissä ja toinen Moskovassa. Lisäksi kalenterissa oli Lenzerheidessa järjestetty joukkuekilpailu.


title: Tokion rautatieasema

text: Tokion rautatieasema () on rautatieasema Marunouchin kaupunginosassa Chiyodan erillisalueella Tokiossa, Japanissa. Se on yksi Tokion ja koko maan vilkkaimmista rautatieasemista sekä Shinkansen-suurnopeusjunien lähtöpaikkana Tokion tärkein kaukoliikenteen asema. JR liikennöi asemalta lisäksi useita konventionaalisia kauko- ja paikallisjunalinjoja. Sieltä on myös vaihtoyhteys Tokion metroon.


title: Tokion rautatieasema

text: Aseman länsipuolinen, keisarillisen palatsin suuntaan katsova punatiilinen päärakennus on valmistunut vuonna 1914. Se on yksi Tokion tärkeimmistä historiallisista maamerkeistä, joka restauroitiin perusteellisesti vuosina 2007–2012.


title: Tokion rautatieasema

text: Japanin ensimmäinen rautatielinja avattiin vuonna 1872 Shinbashin ja Jokohaman välille. Seuraavina vuosikymmeninä rautatieverkko pääkaupungin alueella laajeni nopeasti, mutta Shinbashin ja Uenon välinen osuus oli pitkään rakentamatta. Sen varrelle päätettiin suunnitella keskusrautatieasema, joka toimisi alueen rataverkon keskipisteenä. Uuden linjan suunnittelua valvomaan palkattiin saksalainen insinööri Franz Balzter, joka teki suunnitelman myös Tokion rautatieasemasta, mutta hänen visiotaan pidettiin nopeasti länsimaistuvassa maassa liian japanilaisena. Tehtävään valittiin hänen sijaansa japanilainen arkkitehti Kingo Tatsuno, joka piirsi Balzterin rakennesuunnitelmaan pohjautuen eurooppalaistyylisen rakennuksen. Suunnittelussa kesti kahdeksan vuotta ja aseman rakentamiseen osalistui noin 740 000 henkeä. Se valmistui lopulta vuonna 1914.


title: Tokion rautatieasema

text: Tokion rautatieasemalla tapahtui kaksi poliittista murhaa ennen toisen maailmansotaa: pääministeri Hara Takashi puukotettiin aseman eteläisellä sisäänkäynnillä vuonna 1921 ja pääministeri Osachi Hamaguchia ammuttiin aseman laiturilla vuonna 1930.


title: Tokion rautatieasema

text: Rakennus selvisi vuoden 1923 Kantōn suuresta maanjäristyksestä vähin vahingoin, mutta tuhoutui pahasti toisen maailmansodan pommituksissa. Sodan jälkeen aseman katto korvattiin nopeasti väliaikaisella, kulmikkaalla rakenteella, joka kuitenkin jäi paikoilleen 60 vuoden ajaksi. Asema nimitettiin lopulta tärkeäksi kulttuurikohteeksi vuonna 2003 ja päätettiin restauroida alkuperäiseen asuunsa. Korjaustyöt alkoivat vuonna 2007 ja saatiin päätökseen vuonna 2012. Vilkasliikenteinen asema oli käytössä korjaustöiden ajan, joten tietyillä alueilla töitä voitiin tehdä vain öisin muutama tunti kerrallaan. Restauroinnin jälkeen asema on noussut matkailukohteeksi ja työt ovat elävöittäneet myös ympäröivää kaupunkia.


title: Tokion rautatieasema

text: Tokion rautatieaseman vuonna 1914 valmistunut Marunouchin puoleinen Kingo Tatsunon suunnittelema päärakennus on kolmikerroksinen, 335 metrin pituinen kupolein varustettu rakennus, joka katsoo suoraan Tokion keisarillista palatsia kohti. Aseman keskiosan pääsisäänkäynti onkin varattu alun perin keisarin käyttöön. Rakennuksen julkisivumateriaalina on käytetty punatiiltä ja kiveä. Aseman rakentamiseen käytettiin noin 8 miljoonaa tiiltä. Pohjois- ja eteläosan kahdeksankulmaiset rotundat on koristeltu kipsireliefein, joihin on kuvattu kiinalaisen horoskoopin eläimiä sekä kotka, kukka, feenikslintu ja miekka. Reliefeissä on kuitenkin vain kahdeksan kahdestatoista horoskooppimerkistä: loput merkit on kaiverrettu toiseen Tatsunon suunnittelemaan rakennukseen, porttiin Takeo onsenin kuumilla lähteillä.


title: Tokion rautatieasema

text: Korjaushankkeessa uudistettiin myös aseman itäinen Yaesun kaupunginosan puoleinen julkisivu. Tämä julkisivu on vanhasta punatiilirakennuksesta poiketen hyvin moderni ja urbaani: sitä reunustavat kaksi korkeaa GranTokyo-tornia, jotka yhdistää terminaaliin suurikattoinen kauppakeskus Gran Roof. Korjaustyöt maksoivat noin 50 miljardia jeniä, mutta valtaosa kustannuksista katettiin myymällä käyttämättä jäänyttä rakennusoikeutta, noin 180 000 neliömetriä, ympäristön kiinteistöille. Itse rautatieaseman kokonaispinta-ala on noin 182 000 neliömetriä.


title: Tokion rautatieasema

text: Tokion rautatieasema on yksi Japanin vilkkaimmista: päivittäin asemalta lähtee tai sinne saapuu yli 4 000 junaa.


title: Forsvarets Efterretningstjeneste

text: Forsvarets Efterretningstjeneste (FE) on Tanskan puolustusvoimiin kuuluva signaalitiedusteluorganisaatio. Laitos on perustettu vuonna 1943. Sen pääkonttori sijaitsee Kööpenhaminassa Kastelletin linnoitusalueella. Sitä vastaavat mm. Ruotsissa Försvarets radioanstalt ja Suomessa Puolustusvoimien tiedustelulaitos.


title: Forsvarets Efterretningstjeneste

text: FE:n englanninkielinen nimi on "Danish Defence Intelligence Service".


title: Jarno Vesala

text: Jarno Vesala (s. 1977 Rauma) on suomalainen kuvanveistäjä ja kuvataiteilija. Hänet valittiin Vuoden nuoreksi taiteilijaksi 2013.


title: Jarno Vesala

text: Vesala tekee installaatioita, jotka koostuvat usein ihmismäisistä veistoksista, äänestä ja liikkuvasta kuvasta. Teokset perustuvat havaintoon ja illuusioon ja luovat mystisiä ja pelottavia tunnelmia. Vesalan teemat liittyvät usein muun muassa yksinäisyyteen, syrjäytymiseen ja kanssaihmisten unohtumiseen.


title: Jarno Vesala

text: Vesala valmistui kuvataiteilijaksi Tampereen ammattikorkeakoulun taiteen ja viestinnän koulutusohjelmasta vuonna 2004. Ensimmäisen yksityisnäyttelynsä hän piti Tampereella vuonna 2003. Vesalan teoksia on ollut esillä muun muassa Mäntän kuvataideviikoilla 2008, Kluuvin galleriassa 2009, Pirkanmaan triennaalissa 2009 ja 2012, Helsingin taidemuseossa 2011 ja Forum Boxissa 2012.


title: Jarno Vesala

text: Vuonna 2015 Vesala voitti yhdessä Krister Gråhnin kanssa tekemällään teoksella Turku Biennaali -palkinnon.


title: Jarno Vesala

text: Vesala asuu ja työskentelee Nokialla.


title: Luettelo televisiosarjan Power Rangers Operation Overdrive jaksoista

text: Luettelo 15. Power Rangers -tuotantokauden Power Rangers Operation Overdriven jaksoista.


title: Mynttilän rautatieasema

text: Mynttilän rautatieasema () on rautatieliikennepaikka Savon radan varrella Mäntyharjun Mynttilässä noin 8 kilometriä Mäntyharjulta pohjoiseen.


title: Mynttilän rautatieasema

text: Asema avattiin laiturivaihteena vuonna 1922 Mynttilän kylän läheisyydessä olleeseen paikallistien ja radan risteykseen. Asemarakennus valmistui vuonna 1941, jolloin myös liikennepaikka korotettiin pysäkiksi. Rakennusta laajennettiin myöhemmin vuonna 1961, mutta liikennepaikan miehitys lopetettiin kaksi vuotta sen jälkeen. Risteysasema Mynttilästä tuli vuonna 1979, jolloin Ristiinaan rakennettu parinkymmenen kilometrin mittainen teollisuusrata otettiin käyttöön.


title: Mynttilän rautatieasema

text: Henkilöliikenne Mynttilässä lakkautettiin toukokuussa 1990 ja ratapiha purettiin tavaraliikenteen sekä junakohtausten loputtua vuonna 2000. Nykyisin liikennepaikka käsittää vain Ristiinan radan erkanemisvaihteen.


title: Marty Adams

text: Marty Adams (12. syyskuuta 1981) on kanadalainen näyttelijä ja koomikko. Hän pelasi myös yliopistonsa jalkapallo-joukkueessa, mutta joutui lopettamaan kyseisen lajin polvivammansa takia. Martyn sisko suositteli hänelle koomikon uraa, jonka jälkeen hän aloitti myös näyttelyuran.


title: Marty Adams

text: Marty Adams on esiintynyt muun muassa elokuvissa Saw IV ja Repo Men – noutajat ja komediasarjassa Video on Trial.


title: Jalokotka

text: Jalokotka ("Nisaetus cirrhatus") on haukkojen heimoon kuuluva lintu. Se on aiemmin kuulunut sukuun "Spizaetus". Sitä tavataan Kaakkois- ja Etelä-Aasiassa Bangladeshssa, Bruneissa, Kambodžassa, Intiassa, Indonesiassa, Laosissa, Malesiassa, Myanmarissa, Nepalissa, Filippiineillä, Singaporessa, Sri Lankassa, Thaimaassa ja Vietnamissa.


title: Jalokotka

text: Sen elinpiiriä ovat subtrooppiset ja trooppiset kosteat alavat metsät, suot, kuivat savannit ja joet aina 1 500 metrin korkeuteen saakka.


title: Sortavalan Palloseura

text: Sortavalan Palloseura perustettiin 1929, kun Sortavalan Virityksen palloilujäsenet erosivat emäseurasta. Vuonna 1930 seura sai paikallisen kilpailijan, kun perustettiin Sortavalan Palloilijat.


title: Sortavalan Palloseura

text: SPS osallistui pesäpallon SM-sarjaan 1930, jolloin se myös voitti alkulohkonsa ja selvityi SM-lopputurnaukseen, jossa jäi kuitenkin neljänneksi hävittyään niukasti Helsingin Pallonlyöjille kolmannen sijan ratkaisseessa kamppailussa. Vuonna 1933 joukkue selvisi B-sarjan loppuotteluun, jossa hävisi Salo-Uskelalle, mutta nousi siitä huolimatta SM-sarjaan. Vuoden 1934 SM-sarjassa joukkue saavutti kymmenessä ottelussaan vain yhden tasapelin.


title: Sortavalan Palloseura

text: Jääpallossa seura pelasi valtakunnallista B-sarjaa ja jalkapallossa Itä-Länsi -sarjaa voittaen molemmissa lajeissa useita piirinmestaruuksia pahimpina kilpailijoinaan Sortavalan Palloilijat ja ennen Joensuun piirin irtautumista joulukuussa 1938 Joensuun Palloseura. Vuosina 1941-44 pelasivat kaikki sortavalalaiset yhdessä seurassa SPS:ssä, mutta sattuneista syistä toiminta oli melko hiljaista. Vuonna 1945 SPS ja SP yhdistyivät yhdeksi seuraksi ja muuttivat Kuopioon. Vuonna 1945 seuran ikämiehet voittivat alkuperäisellä nimellään SPL:n Savon piirin mestaruuden. Edustusjoukkue pyrki jalkapallon SM-cupkilpailuun, mutta karsinnoissa Joensuun Palloseura voitti jatkojalla 3-2. Seura jatkaa nykyisin toimintaansa nimellä Kalevan Pallo ja sen lajiksi on vakiintunut jääkiekko. Jalkapallo loppui KalPassa 1974, jolloin seura myös erosi Palloliitosta.


title: Morsian yllättää

text: Morsian yllättää on Valentin Vaalan ohjaama elokuva vuodelta 1941. Sen päätekijöitä ovat käsikirjoittaja Tet (Kersti Bergroth), ohjaaja Vaala ja pääosan esittäjä Lea Joutseno, joiden yhteistyönä syntyi seuraavina vuosina vielä neljä elokuvaa.


title: Morsian yllättää

text:
Aikalaisarvioista pääosa suhtautui elokuvaan myönteisesti.. "Suomi-Filmi on valmistanut pienen ja näppärän komedian", kirjoitti Toini Aaltonen (Suomen Sosialidemokraatti). "Todella pirteä hupailu", arvioi samalla linjalla Paula Talaskivi (Helsingin Sanomat).
Arto Pajukallion ("Helsingin Sanomat") mukaan elokuva on pirteä ja näppärä komedia, jossa Lea Joutseno säkenöi komediennena.


title: Sortavalan Palloilijat

text: Sortavalan Palloilijat rekisteröitiin 14. heinäkuuta 1930, kun Sortavalan Palloseura jakaantui kahtia. Seura kuului SVUL:n Itä-Karjalan piiriin ja Palloliiton Sortavalan piiriin (vuoden 1938 joulukuuhun saakka Karjalan piiriin). Seuran ensimmäinen puheenjohtaja oli Martti Hukka.


title: Sortavalan Palloilijat

text: Jalkapallossa seura pelasi B-sarjaa ja myöhemmin Itä-Länsi-sarjaa selviytyen vuonna 1938 Mestaruussarjan karsintoihin, joissa Viipurin Reipas murskasi nousuhaaveet. Myös jääpallossa seura kuului B-sarjan vakiojoukkueisiin.


title: Sortavalan Palloilijat

text: Jatkosodan aikana kaikki sortavalalaispalloilijat pelasivat SPS:n riveissä ja seurat yhdistyivätkin 1945 yhdeksi seuraksi Sortavalan Palloseuraksi, joka jatkoi toimintaansa Kuopiossa.


title: Sortavalan Palloilijat

text: SP pelasi pesäpallon mestaruussarjassa kesällä 1930 ja kärsi murskaavan 2-14 tappion sisarseuralleen SPS:lle. Alkulohkosta ei ollut asiaa jatkopeleihin. Vuonna 1931 seuran naiset selvisivät SM-cupkilpailussa aina välieriin saakka ennen kuin Viipurin Pallonlyöjät pudottivat joukkueen jatkosta.


title: Etyleenikarbonaatti

text: Etyleenikarbonaatti eli glykolikarbonaatti (CHO) on glykolin ja hiilihapon esteri. Yhdistettä käytetään muun muassa liuottimena.


title: Etyleenikarbonaatti

text: Ensimmäinen tapa valmistaa yhdistettä oli fosgeenin ja glykolin välinen reaktio. Vuonna 1943 kehitettiin uusi menetelmä, jossa etyleenikarbonaattia valmistetaan etyleenioksidin ja hiilidioksidin välisellä reaktiolla. Katalyyttinä voidaan käyttää siirtymämetallikomplekseja, organometalliyhdisteitä, jodideja, kvaternaarisia ammoniumsuoloja tai fosfoniumsuoloja. Reaktio tapahtuu 160–200 °C:n lämpötilassa.


title: Etyleenikarbonaatti

text: Etyleenikarbonaattia voidaan valmistaa myös transesteröintireaktiolla muista karbonaattiestereistä, esimerkiksi dimetyylikarbonaatista, glykolin avulla.


title: Etyleenikarbonaatti

text: Etyleenikarbonaattia käytetään pääasiassa liuottimena. Se kykenee liuottamaan muun muassa selluloosaeettereitä ja -estereitä, polymeerejä, farmaseuttisia ja kosmeettisia tuotteita sekä epäorgaanisia suoloja. Sitä käytetään myös orgaanisessa synteesissä valmistettaessa muita karbonaattiestereitä transesteröintireaktiolla ja sen hydrolyysillä saadaan erittäin puhdasta etyleeniglykolia. Siitä voidaan valmistaa myös karbamaatteja ja käyttää etoksylointireaktioissa. Etyleenikarbonaattia käytetään myös elektrolyyttinä litiumioniakuissa.


title: Apu-trilogia

text: Apu-trilogia on kolmiosainen Satyajit Rayn ohjaama elokuvasarja. Elokuvat valmistuivat vuosina 1955-1959. Ne perustuivat Bibhutibhushan Bandyopadhyayn kirjoittamiin romaaneihin "Pather Panchali" (1929) ja "Aparajito" (1932). Musiikin kaikkiin kolmeen elokuvaan teki Ravi Shankar.


title: Apu-trilogia

text: Trilogiaan kuuluvat seuraavat elokuvat:


title: Sortavalan Viritys

text: Sortavalan Viritys perustettiin jo vuonna 1911, mutta se toimi rekisteröitymättömänä aina marraskuun 12. päivään 1925 saakka. Seuran kotipaikka oli Sortavalan kaupunki.


title: Sortavalan Viritys

text: Viritys osallistui pesäpallon SM-kilpailuihin vuosina 1927 ja 1929 karsiutuen kummallakin kerralla cup-muotoisesta kilpailusta heti ensimmäisessä ottelussaan. Myös jalkapallossa seura kävi kokeilemassa SM-kilpailujen tasoa vuosina 1923 ja 1927, mutta menestys ei ollut sen parempi. Kausi 1928 päättyi luovutukseen jo ensimmäisessä kamppailussa.


title: Sortavalan Viritys

text: Virityksen palloilutoiminta siirtyi 1930-luvun alussa kahdelle erikoisseuralle, Sortavalan Palloseura perustettiin 1929 ja Sortavalan Palloilijat heti seuraavana vuonna.


title: Sortavalan Viritys

text: Viimeiset kilpailunsa kotikaupungissaan Viritys järjesti niinkin myöhään kuin 28. toukokuuta 1944, jolloin Vakkosalmen kisapuistossa järjestettiin Maastojuoksun Suomen-mestaruuskilpailut.


title: Sortavalan Viritys

text: Kohta tämän jälkeen Sortavala oli jätettävä ja seura siirtyi evakkoon Poriin, jossa se jatkoi toimintaansa ja järjesti joitakin kilpailujakin omissa nimissään. Viritys sulautui vähitellen Porin Tarmoon. Yhdistysrekisteristä seura poistettiin vuonna 1991.


title: O2 Arena (Praha)

text: O2 Arena on Prahassa, Tšekissä sijaitseva monitoimiareena, joka valmistui vuoden 2004 jääkiekon maailmanmestaruuskilpailuihin. Siellä pelattiin MM-jääkiekkoa myös vuonna 2015. Vuonna 2008 areenalla pelattiin salibandyn maailmanmestaruuskilpailuja. Halli on HC Sparta Prahan toinen kotiareena. Aiemmin areenaa ovat käyttäneet HC Slavia Praha ja Lev Praha, joka pelasi siellä KHL-finaaleita 2014.


title: Teatteri Vivates

text: Teatteriyhdistys Vivates ry. on Siilinjärvellä toimiva harrastajateatteri, joka on perustettu vuonna 1995. Teatteri Vivates on Suomen harrastajateatteriliiton jäsen.


title: Teatteri Vivates

text: Teatteri valmistaa vuosittain ensi-iltaan yhdestä kahteen näytelmää huomioiden erilaiset yleisöt lapsista ikäihmisiin. Huoneteatterin lisäksi Vivates tuottaa myös kesäteatteriproduktioita. Lisäksi Vivates tekee tilauksesta ohjelmaa erinäisiin tilaisuuksiin, kuten pikkujouluihin.


title: Augustus Goessling

text: Augustus M. Goessling (17. marraskuuta 1878 Saint Louis – 22. elokuuta 1963 Saint Louis) oli yhdysvaltalainen vesipalloilija, uimari ja olympiamitalisti. Hänen seuransa oli saintlouisilainen Missouri AC.


title: Augustus Goessling

text: Goessling osallistui St. Louisin olympialaisiin 1904, joissa hän karsiutui uinnissa sekä 100 metrin selkäuinnissa että 200 metrin rintauinnissa ensimmäisellä kierroksella. Hän pelasi Missouri AC:n vesipallojoukkueessa, joka voitti turnauksessa pronssia.


title: Manfred Toeppen

text: Manfred Kurt Washington Toeppen (3. syyskuuta 1887 Saint Louis – 18. heinäkuuta 1968 Los Angeles) oli yhdysvaltalainen vesipalloilija ja olympiamitalisti. Hänen seuransa oli saintlouisilainen Missouri AC. Toeppen pelasi St. Louisin olympialaisissa 1904, joissa Missouri AC sijoittui kolmanneksi.


title: Manfred Toeppen

text: Manfredin isä Hugo oli painija.


title: Riian satama

text: Riian satama tai Riian vapaasatama (, , LOCODE: LV RIX) on Riiassa Väinäjoen ("Daugava") suulla kaikkiaan noin 15 kilometrin matkalle sijoittunut Latvian suurin satama. Satama on rahtimäärältään myös yksi Baltian maiden suurimmista Tallinnan ja Klaipėdan sataman ohella.


title: Riian satama

text: Satama voi ottaa vastaan syväykseltään enintään 14,7-metrisiä aluksia. Satama-alueen laiturien kokonaismitta on 13,8 kilometriä.


title: Riian satama

text: Riian matkustajasatama on osa satamaa. Riiassa käyvien laivamatkustajien määrä on kasvanut viime vuosina. Kaksi Tallink-varustamon matkustajalaivaa (syksyllä 2012: M/S "Romantika" ja M/S "Silja Festival") liikennöi väliä Riika–Tukholma, ja alukset operoivat Latvian lipun alla. Lauttaliikenteen matkustajien määrä ylitti 700  000 vuonna 2011. Lisäksi satamassa vierailee lukuisia risteilyaluksia, jotka tuovat etenkin ruotsalaisia ja saksalaisia matkustajia. Ristelymatkustajien määrä on vaihdellut vuosittain 40 000 ja 85 000 välillä.


title: Riian satama

text: Jopa 80 prosenttia Riian vapaasataman rahdista on kauttakulkuliikennettä, joka on matkalla johonkin tai lähtee jostain IVY-maasta. Myös näiden maiden ja Kiinan kansantasavallan välisen kaupan vilkastuminen näkyy satamassa. Satama-alueella operoi yli 30 ahtausyritystä ja yli 30 laiva-agenttia. Vuonna 2012 satama onnistui kasvattamaan rahtimääriään erityisesti hiilen (14,9 milj. t.) ja öljytuotteiden (7,7 milj. t.) kauttakuljetuksen lisääntymisen ansiosta. Rahtimäärien kasvua oli myös vuonna 2014.


title: Riian satama

text:
Riian sataman vuosittainen rahti- ja matkustajamäärä:
Rahtimäärä voi vaihdella tilastosta toiseen jonkun verran. Matkustajamäärä sisältää sekä reitti- että risteilymatkustajat.


title: Moron islamilainen vapautusrintama

text: Front Pembebasan Islam Moro (myös Moro Islamic Liberation Front, MILF) on islamistinen kapinallisryhmä, joka toimii Filippiineillä. Ryhmä on osallistunut 40 vuotta kestäneeseen konfliktiin, joka on vaatinut yhteensä 120 000 uhria. Filippiinien hallitus pääsi presidentti Benigno Aquino III:n mukaan alustavaan rauhansopimukseen ryhmän kanssa lokakuussa 2012.


title: Hugo Toeppen

text:
Hugo Anton Toeppen (8. lokakuuta 1853 Udzikowo, Puola – 26. syyskuuta 1933 Riverside) oli yhdysvaltalainen vapaapainija. Hänen seuransa oli saintlouisilainen Concordia Turnverein. Toeppen osallistui 50-vuotiaana St. Louisin olympialaisissa 1904 alle 71,7 kilon sarjaan, joissa hän putosi puolivälierissä.
Hugon poika Manfred oli vesipalloilija.


title: Pierre Ollivier

text: Pierre Ollivier (1890 – ?) oli belgialainen vapaapainija ja olympiamitalisti. Hän osallistui Pariisin olympialaisissa 1924 alle 79 kilon sarjaan, josta hän voitti hopeaa.


title: FK Sortavala

text: FK Sortavala (ven.ФК Сортавала) on karjalainen jalkapalloseura jonka kotipaikka Sortavalan kaupungissa. Joukkue pelasi Suomen kansallisissa sarjoissa 1995-1998. Ensimmäisellä kaudellaan se voitti Itä-Suomen Nelosen mestaruuden ja nousi Kolmoseen. Karjalan mestaruuden joukkue on voittanut kaksi kertaa ja oli viimeksi pronssisijalla vuonna 2000.


title: Sammy Kitwara

text: Sammy Kirop Kitwara (s. 26. marraskuuta 1986 Marakwet) on kenialainen kestävyysjuoksija. Häntä valmentaa Moses Kiptanui.


title: Sammy Kitwara

text: Puolimaratonin MM-kilpailuissa hän sijoittui kymmenenneksi Birminghamissa 2009 ja kolmanneksi Nanningissa 2010. Molemmilla kerroilla hän sai joukkuekilpailussa kultaa. Vuonna 2009 Kitwara voitti Kenian mestaruuden 10 000 metrin juoksussa ja hänet valittiin Kenian kisajoukkueeseen Berliinin MM-kilpailuihin. Myöhemmin hänet kuitenkin pudotettiin joukkueesta hänen kilpailtuaan ulkomailla ilman Kenian yleisurheiluliiton lupaa. Syyskuussa 2009 hän voitti puolimaratonkilpailun Rotterdamissa ajalla 58.58 ja hänestä tuli kuudes 59 minuutin alittaja puolimaratonilla. Vuoden 2009 maailmantilastossa Kitwaran aika oli toiseksi paras.


title: Sammy Kitwara

text: Syyskuussa 2011 hän sijoittui puolimaratonkilpailussa Philadelphiassa toiseksi ajalla 58.48. Hän hävisi maanmiehelleen Mathew Kisoriolle kaksi sekuntia. Kisorion ja Kitwaran ajat olivat tuolloin kautta aikain neljänneksi ja viidenneksi parhaat.


title: IncrediMail

text: IncrediMail on sähköpostiohjelmisto. Tämä sähköpostiohjelma vie vähän tilaa kiintolevyltä, mutta se saattaa hidastaa tietokoneen käynnistystä, koska incredimail lataa itsensä valmiiksi, että se saataisiin avattua nopeammin. Tässä sähköpostiohjelmassa voi valita oman ilmoittajan, joka ilmoittaa uusista sähköpostiviesteistä.


IncrediMail


title: Pekka Käppi

text: Pekka Käppi () toimi Jyväskylän kaupungin koulutoimenjohtajana vuosina 1970–1993. Käppi oli merkittävä peruskoulu-uudistuksen toteuttaja. Hänellä oli useita luottamustoimia, esimerkiksi Akavan Erityisalojen Keskusliiton puheenjohtajuus vuosina 1973–1983. Käppi syntyi 15-lapsiseen perheeseen Sakkolassa, Karjalankannaksella ja kävi oppikoulun Suolahdessa. Hän valmistui ylioppilaaksi 1953, kansakoulunopettajaksi 1957, kasvatustieteen kandidaatiksi 1966 ja lisensiaatiksi 1970. Hän sai kouluneuvoksen arvon 1992.


title: Pekka Käppi

text: Käppi oli virkamies, jolla oli 1960-luvun lopusta saakka selvä näkemys Suomen koulutuksen kehittämistarpeista. Hän halusi luoda peruskoulusta 1.−9. luokkien yhtenäiskouluja, joista lukiot irrotettaisiin osaksi toisen asteen koulutusta. Kouluille tuli saada riittävästi omaa päätösvaltaa, mutta niiden tuli olla myös yhteistyöhakuisia.


title: Synnin puumerkki

text: Synnin puumerkki on Jorma Nortimon ohjaama suomalainen mustavalkoelokuva vuodelta 1942. Filmi perustuu Laura Sointeen kirjoittamaan romaaniin "Synnin puumerkki" vuodelta 1928. Elokuvan pääparina näyttelevät Irma Seikkula ja Rauli Tuomi.


title: Synnin puumerkki

text: Elokuvan tapahtumat sijoittuvat 1900-luvun alkuun. Anniskelupaikan portaille jätetty löytölapsi Stiina varttuu naapurinpojan Vesan kanssa, ja ystävyys syventyy rakkaudeksi.


title: Synnin puumerkki

text: Ohjaaja-käsikirjoittaja Jorma Nortimo sai moitteita käsikirjoituksesta mutta kiitosta sen sijaan ohjauksesta. Kritiikkiä tuli ainesten runsaudesta ja hajanaisuudesta. Irma Seikkulan näyttelijäsuoritusta pidettiin yksimielisesti elokuvan kantavana voimana.


title: Synnin puumerkki

text: Erään vuonna 2014 elokuvaa kehuvan kriitikon mukaan siinä on ”samaa elokuvallista voimaa kuin Nortimon draamoissa aiemminkin”, mutta runsaus saa tarinankuljetuksen kompastelemaan, ja loppuratkaisu on kriitikon mielestä naiivi.


title: Pallohuhtasieni

text: Pallohuhtasieni ("Morchella esculenta") on erinomainen ruokasieni. Se on Suomessa melko hankalasti löydettävissä.


title: Jack Sullivan (haavipalloilija)

text: John "Jack" Sullivan (29. elokuuta 1870 Cobourg, Kanada – ?) oli yhdysvaltalainen haavipalloilija ja olympiamitalisti. Hänen seuransa oli St. Louis AAA. Sullivan pelasi St. Louisin olympialaisissa 1904, joissa hän voitti joukkueensa kanssa hopeaa.


title: Jack Sullivan

text: Jack Sullivan voi viitata ainakin seuraaviin:


title: U-God

text: U-God (oik. Lamont Jody Hawkins, s. 11. marraskuuta 1970 Staten Island, New York, Yhdysvallat) on amerikkalainen rap-muusikko. Hän on myös Wu-Tang Clan-nimisen hip hop yhtyeen jäsen.


title: Flatlinerz

text: Flatlinerz on yhdysvaltalainen hip hop -ryhmä. Redrum, Gravedigger ja Tempest Da Undertaker se perustettiin vuonna 1993.


title: Mikkelin lukio

text: Mikkelin lukio on Mikkelissä toimiva lukio. Mikkelin lukio (oppilaiden arkikielessä Miklu) on Suomen viidenneksi suurin lukio, ja Miklussa on noin 800 oppilasta. Lukio perustettiin 2010, kun Mikkelin Lyseon lukio ja Mikkelin Yhteiskoulun lukiot yhdistettiin.


title: Mikkelin lukio

text: Mikkelin lukiot päätettiin yhdistää taloudellisista syistä. Yhdistäminen perustui Mikkelin kaupunginvaltuuston marraskuussa 2008 tekemään päätökseen. Päätöstä vastustettiin mm. mielenosoituksella, johon osallistui parisataa mikkeliläistä nuorta. Mikkelin kaupungin sivistysosasto pyysi nimiehdotuksia syyskuussa 2008. Nimiehdotuksissa olivat mukana Mikkelin Yhteislukio, Mikkeli-lukio, Mikkelin Yhteislyseo, Mikkelin Yhteislyseon lukio ja Mikkelin lukio, joka valittiin tulevan lukion nimeksi. Lukuvuonna 2010–2011 opiskelu tapahtui lähinnä entisen Yhteiskoulun tiloissa, ainoastaan kielten opiskelu sijoittui Päämajankuja 4:n tiloihin, mutta lukuvuodesta 2011–2012 lähtien opiskelu on tapahtunut pääosiltaan Päämajankuja 4:n tiloissa. Entisen Yhteiskoulun tiloissa on enää liikunnan opetus ja Kansalaisopisto toimii siellä. Koska Mikkelin lukio on ns. suurlukio, voi lukiossa erikoistua moniin eri aineisiin.


title: Mathias Weckström

text: Mathias Weckström (1803–1873) oli suomalainen keräilijä ja postiekspeditööri. Hänellä oli merkittäviä raha- ja nimikirjoituskokoelmia ja hän laati aihepiiristä useita julkaisuja. Hän perusti Pohjaan ja Kirkkonummelle kansankirjaston.


title: Weckström

text: Weckström on seuraavien henkilöiden sukunimi:


title: Carl Wegelius

text: Carl Vredeby Berger Wegelius (30. heinäkuuta 1905 Nokia – 18. heinäkuuta 1988 Tukholma, Ruotsi) oli suomalainen lääkäri ja professori.


title: Carl Wegelius

text: Wegeliuksen vanhemmat olivat Carl Jakob Wegelius ja Anna Helena Wrede ja puoliso vuodesta 1939 sairaanhoitaja Anita Arpalahti. Hän tuli ylioppilaaksi Ruotsalaisesta normaalilyseosta 1923 ja valmistui lääketieteen lisensiaatiksi 1931. Lääketieteen ja kirurgian tohtoriksi Wegelius väitteli 1934.


title: Carl Wegelius

text: Wegelius oli Helsingin yliopiston röntgendiagnostiikan dosentti 1942–1951 ja työskenteli Helsingin yleisen sairaalan röntgenlääkärinä vuoteen 1948, jolloin hän muutti Ruotsiin. Hän toimi Tukholmassa röntgenylilääkärinä Norrtullin sairaalassa, tartuntatautien sairaalassa ja Tukholman Karoliinisen instituutin lastensairaalassa vuodesta 1950 sekä Wenner-Grenin lääketieteellisen tutkimuslaboratorion johtajana.. Samanaikaisesti 1953–1960 hän oli Turun yliopiston röntgenologian professori.


title: Carl Wegelius

text: Wegelius kehitti röntgenkuvausmenetelmiä ja dokumentoi vastasyntyneen ensimmäisen hengenvedon. Hän kehitti myös selkärangan ja sydän-verisuoni-järjestelmän diagnostiikkaa sekä röntgenkuvausta väestön terveystutkimusmenetelmänä. Hän oli perustamassa Turun yliopiston Sydäntutkimuskeskusta 1956. Hänen mukaansa on nimetty vuosittainen Carl Wegelius -luento, joka pidetään Sädeturvapäivillä. Luennoitsija saa myös Wegeliuksen mukaan nimetyn stipendin ja mitalin.


title: Carl Wegelius

text: Wegelius toimi aktiivisesti pohjoismaisen yhteistyön parissa. Hänet valittiin kunniajäseneksi pohjoismaiseen ja eteläamerikkalaiseen röntgenologian järjestöihin. Sotilasarvoltaan Wegelius oli lääkintämajuri (1940).


title: Carl Wegelius

text: Carl Wegeliuksen veli oli metsäteknologian professori Theodor Henrik August Wegelius.


title: Henrik Wegelius

text: Henrik Wegelius (3. lokakuuta 1735 Sodankylä – 17. huhtikuuta 1791 Vähäkyrö) oli suomalainen pappi ja kirjailija.


title: Henrik Wegelius

text: Wegeliuksen vanhemmat olivat Mikkelin kirkkoherra Henrik Wegelius (1707–1780) ja Maria Fellman. Hän pääsi ylioppilaaksi Uppsalassa 1749 ja Turussa 1752. Wegelius valmistui filosofian maisteriksi 1757 ja hänet vihittiin papiksi 1755.


title: Henrik Wegelius

text: Wegelius oli Sodankylän kirkkoherrana toimineen isänsä apulaisena 1755, ja hänestä tuli samana vuonna Ylitornion Hietaniemen kappalainen. Wegelius oli Utsjoen ja Inarin kirkkoherrana vuodesta 1758 ja Vähänkyrön kirkkoherrana vuodesta 1765. Hän sai teologian professorin arvonimen ja rovastin arvon 1787. Wegelius oli myös valtiopäivämiehenä 1760–1762, 1771–1772 ja 1789, ehkä myös 1786. Valistusajan tapaan hän toimi taloudellisen edistyksen hyväksi ja harjoitti luonnotieteen tutkimusta ja myös kirjoitti aihepiiristä.


title: Henrik Wegelius

text: Wegelius oli naimisissa vuodesta 1765 Vähänkyrön kirkkoherran Henrik Wallenborgin (1709–1763) lesken Magdalena Kristina Falanderin kanssa. Wegeliuksen pojista Henrik Wegelius (1766-1839) toimi Oulun kirkkoherrana ja Jakob Wegelius (1768–1804) oli isänsä jälkeen Vähäkyrön kirkkoherrana.


title: Erland Herkenrath

text: Erland Franz Herkenrath (24. syyskuuta 1912 Zürich – 17. heinäkuuta 2003 Weggis) oli sveitsiläinen käsipalloilija ja olympiamitalisti. Hän edusti seuratasolla zürichiläistä Grasshopper Clubia.


title: Erland Herkenrath

text: Herkenrathin isä tuli Kölnistä Saksasta ja äiti Norrköpingistä Ruotsista. He muuttivat Zürichiin 1910 ja asuivat siellä Erlandin syntyessä. Herkenrath opiskeli Zürichissä teknologiaa ja oli Grasshopperin käsipallojaoston perustajajäsen. Hän pelasi seurassa koko uransa ajan aina vuoteen 1956 saakka ja voitti sen kanssa yhteensä kuusi Sveitsin-mestaruutta. Herkenrath edusti myös Sveitsin maajoukkuetta ja oli voittamassa olympiapronssia Berliinistä 1936 sekä hopeaa ulkokäsipallon MM-kisoisoissa 1938.


title: Erland Herkenrath

text: Herkenrath johti urheilu-uransa jälkeen aiemmin isänsä hallussa ollutta yritystä, joka valmisti sähköteknisiä laitteita ja oli aktiivinen 1980-luvun puoliväliin saakka. Eläkkeelle jäämisensä jälkeen hän muutti Luzernjärven lähelle Weggisiin, jossa hän myös kuoli.


title: Jakob Wegelius

text: Jakob Wegelius (1779–1861) oli suomalainen lääkäri ja pappi. Hän väitteli filosofian tohtoriksi 1802 ja lääketieteen tohtoriksi 1817. Teologian kunniatohtorin arvon hän sai 1857. Vuoden 1808–1809 sodassa hän toimi sotilaslääkärinä. Sen jälkeen hän toimi pappina useissa seurakunnissa ja oli vuodesta 1832 Maalahden seurakunnan kirkkoherra. Lankonsa Jonas Laguksen vaikutuksesta hän päätyi herännäisyys-herätysliikkeen piiriin ja toimi Pohjanmaan ruotsinkielisten herännäisten johdossa.


title: Neidonhiuspuut

text: Neidonhiuspuut ("Ginkgo") on neidonhiuspuukasveihin ("Ginkgoaceae") kuuluva paljassiemenisten kasvien suku. Sukuun on luokiteltu useita esihistoriallisia fossiileista tunnettuja lajeja sekä yksi elävä laji, neidonhiuspuu ("Ginkgo biloba"). Neidonhiuspuu on myös koko heimon ja lahkon ainoa elävä laji.


title: Neidonhiuspuut

text: Suvun historia ulottuu ainakin varhaisjurakaudelle ja vanhimmat sukuun kuuluviksi luetut fossiileista tunnetut lajit ovat noin 190 miljoonaa vuotta vanhoja. Neidonhiuspuukasvien heimo ja lahko "Ginkgoales" ovat vielä tätäkin huomattavasti vanhempia, lahkon ollessa olemassa jo permikaudella. Neidonhiuspuiden suvun on usein ajateltu olevan vanhin yhä elossa oleva siemenkasvisuku.


title: Neidonhiuspuut

text: Neidonhiuspuut ovat puuvartisia kasveja. Neidonhiuspuiden versot ovat erikoistuneet eriytyneiksi pitkäversoiksi ja lyhytversoiksi. Pitkäversojen nivelet ja lehdet kasvavat suhteellisen kaukana toisistaan. Pitkäversoista haarautuu sekä toisia pitkäversoja että lyhytversoja. Lyhytversot kehittyvät silmuina pitkäversojen lehtihankoihin. Lyhytversot kasvavat hitaasti, eivätkä haaraudu. Lyhytverso saattaa kuitenkin kehittyä pitkäversoksi.


title: Neidonhiuspuut

text: Neidonhiuspuiden lehdet ovat viuhkamaisia ja lehtien suonitus halkihaaraista. Nykyisin elävän neidonhiuspuun ("Ginkgo biloba") lehdet ovat yleensä kaksiliuskaisia tai liuskattomia. Monilla esihistoriallisilla lajeilla esiintyi neli-, kuusi- tai kahdeksanliuskaisia lehtiä. Nykyisin elävä laji on kesävihanta.


title: Neidonhiuspuut

text: Neidonhiuspuut ovat kaksikotisia, joten siitepölyä tuottavat hedelehdet ja siemenaiheita tuottavat emilehdet kasvavat eri puuyksilöissä. Hedelehdet muodostavat norkkomaisen rakenteen, joka kehittyy lyhytverson lehtihankaan. Paljaat siemenaiheet kehittyvät kaksittain pitkävartisten lyhytversojen lehtihangoissa kasvavien emilehtien kärkiin. Paljassiemenisten neidonhiuspuiden siementen ulkokerros on mehevä ja siemenet muistuttavat siten ulkoisesti monien koppisiemenisten hedelmiä.Neidonhiuspuut ovat pysyneet ulkoisesti suhteellisesti hyvin samannäköisinä suuren osan kehityshistoriaansa. Eoseenikautista lajia "Ginkgo adiantoides" on hyvin hankalaa erottaa nykyisestä neidonhiuspuusta ("Ginkgo biloba") ulkoisten tuntomerkkien perusteella.


title: Neidonhiuspuut

text: Neidonhiuspuiden levinneisyys on vaihdellut huomattavasti suvun pitkän historian aikana. Ensimmäiset tunnetut lajit kasvoivat varhaisjurakaudella ja suvun levinneisyys laajeni huomattavasti keskijurakaudella. Liitukaudella neidonhiuspuita kasvoi laajalla alueella sekä pohjoisella että eteläisellä pallonpuoliskolla. Kenotsooisella maailmankaudella neidonhiuspuiden levinneisyys ja lajimäärä supistuivat jatkuvasti. Eteläisen pallonpuoliskon viimeiset tunnetut neidonhiuspuut kasvoivat eoseenikaudella. Viimeiset tunnetut pohjoisamerikkalaiset neidonhiuspuut ovat noin seitsemän miljoonan vuoden takaa ja viimeiset eurooppalaiset lajit 2,5 miljoonan vuoden takaa. Holoseenikaudella neidonhiuspuita oli jäljellä vain yksi laji, joka kasvoi ainoastaan nykyisen Kiinan alueella. Neidonhiuspuiden harvinaistumisen on uskottu johtuvan monista syistä, kuten ilmaston kokonaisvaltaisesta kylmenemisestä, koppisiemenisten kasvien yleistymisestä ja neidonhiuspuiden siemeniä levittäneiden eläinten sukupuutoista.


title: Neidonhiuspuut

text: Suvun ainoa nykyisin elävä laji kasvaa kotoperäisenä vain pienellä alueella Kaakkois-Kiinassa. Lajia on kuitenkin kasvatettu muualla Aasiassa jo satoja vuosia ja nykyisin sitä kasvatetaan lähes kaikkialla maailman lauhkean vyöhykkeen alueilla.


title: Juha Silvander

text: Juha Silvander (s. 12. elokuuta 1982 Tornio) on suomalainen entinen jääkiekkoilija, joka toimii nykyään Ruotsin kolmanneksi korkeimmalla sarjatasolla Hockeyettanissa pelaavan Asplöven HC:n apuvalmentajana. Hän oli pelipaikaltaan vasen laitahyökkääjä. Silvander pelasi kaudella 2003–2004 Saimaan Pallon ja Oulun Kärppien SM-liigajoukkueissa yhteensä 26 runkosarja- ja neljä playoff-ottelua tehopistein 1+1=2. Jälkimmäisenä mainitussa seurassa hän voitti kauden päätteeksi Suomenmestaruuden. Silvander loi pääsarjauraa myös Ranskassa syksyllä 2008. Lisäksi hän pelasi ulkomailla myös Ruotsin, Norjan ja Iso-Britannian alemmissa sarjoissa.


title: Juha Silvander

text: Silvander on aloitti jääkiekkoilun 5-vuotiaana Tornion IHC:ssä. Hän pelasi maalivahtina D-junioriksi saakka. Pekka Saarenheimo houkutteli Silvanderin C-juniori-ikäisenä Oulun Kärppiin kaudeksi 1997–1998. Silvander voitti B-nuorten SM-sarjan kevään 2000 pudotuspelien pistepörssin tehoilla 3+9=12 ja niiden päätteeksi Suomenmestaruuden. Hän siirtyi Espoo Bluesin A-nuoriin kaudeksi 2000–2001, mutta palasi taas kaudeksi 2001–2002 Kärppiin B-nuorista tutun valmentajan, Antti Alamikkelän alaisuuteen.


title: Juha Silvander

text: Kaudeksi 2002–2003 Silvander siirtyi Mestiksen nousijajoukkue Kajaanin Hokkiiin, missä tulokaskausi toi 38 runkosarjaottelussa tehot 6+17=23 ja kolmessa playoff-ottelussa kaksi syöttöpistettä. Hän teki toukokuussa 2003 vuoden mittaisen jatkosopimuksen joukkueen kanssa. Silvanderin toinen Mestis-kausi 2003–2004 alkoi hänellä menestyksekkäästi; hän saavutti edelliskauden maalimääränsä jo syyskuun aikana. Jatkoaika.com -sivusto palkitsi Silvanderin kaikkien aikojen ensimmäisenä kuukauden Mestis-pelaajana syyskuussa 2003. Yhteensä hän teki Hokissa 17 runkosarjaottelussa tehot 12+3=15. Joulukuussa Silvander siirtyi aluksi joulutaukoon asti kestäneellä sopimuksella Kärppiin. Hän teki joukkueessa SM-liigadebyyttinsä 7. joulukuuta 2003 Pelicansia vastaan. Silvander jatkoi Kärpissä loppukauden ja kävi myös kahden ottelun mittaisella lainalla Saimaan Pallossa tammikuussa 2004. Hän teki kauden aikana SM-liigassa yhteensä 25 runkosarja- ja neljässä playoff-ottelussa tehot 1+1=2. Silvanderin liigauran avausmaali syntyi 24. tammikuuta 2004 ylivoimalla Rauman Lukkoa vastaan. Hän voitti kauden pääteeksi Suomenmestaruuden.


title: Juha Silvander

text: Toukokuussa 2004 Silvander teki vuoden mittaisen sopimuksen Mikkelin Jukureiden kanssa. Hän jakoi tehoilla 12+11=23 joukkueen sisäisen pistepörssin kolmannen sijan Olli Sipiläisen kanssa. Silvanderin kausi 2004–2005 peukalomurtumaan kolmannessa välieräottelussa Sportin Vjačeslavs Fanduļsin mailaniskusta. Kaudeksi 2005–2006 hän palasi Hokkiin. Silvander voitti 16 osumallaan joukkueen sisäisen maalipörssin.


title: Juha Silvander

text: Kaudeksi 2006–2007 Silvander siirtyi Ruotsin toiseksi korkeimmalla sarjatasolla HockeyAllsvenskanissa pelanneeseen Nybro Vikings IF:ään. Hänen kautensa jäi kuitenkin vain kuuden ottelun mittaiseksi loukkaantumisten takia. Silvander siirtyi kaudeksi 2007–2008 sarjatasoa alemmas I-divisioonajoukkue Olofströms IK:n riveihin. Hän jakoi 20 osumallaan joukkueen sisäisen maalipörssin voiton Andreas Svenssonin kanssa ja sijoittui sisäisessä pistepörssissä kolmanneksi. Kauden 2008–2009 Silvander aloitti Ranskan Ligue Magnusin Étoile noire de Strasbourgissa. Yhdeksän siellä pelatun ottelun jälkeen hän siirtyi Ruotsin I-divisioonaan ja Kristianstads IK:n joukkueeseen, josta Silvander siirtyi kahden ottelun jälkeen loppukaudeksi Norjan I-divisioonassa pelanneeseen Rosenborg IHK:hon.


title: Juha Silvander

text: Silvander siirtyi kaudeksi 2009–2010 Mestiksen nousijajoukkue Rovaniemen Kiekkoon, jonka varakapteenina hän toimi. Silvander oli tehoilla 9+20=29 joukkueen paras syöttäjä Vesa-Matti Inkeröisen kanssa sekä toiseksi paras pistemies hänen jälkeensä. Hän jakoi myös kolmen muun pelaajan kanssa joukkueen sisäisen pistepörssin voiton kevään 2010 karsintasarjassa tehoilla 5+4=9. RoKi putosi kauden päätteeksi takaisin Suomi-sarjaan.


title: Juha Silvander

text: Kaudeksi 2010–2011 Silvander siirtyi kaksivuotisella sopimuksella Ruotsin I-divisioonajoukkue Asplöven HC:hen, jonka varakapteeni hänestä tuli. Silvander oli 25 osumallaan joukkueen kolmanneksi paras maalintekijä. Kaudella 2011–2012 hän oli 18 osumallaan Asplövenin toiseksi paras maalintekijä Henrik Thegelin jälkeen. Joukkue eteni HockeyAllsvenskanin karsintoihin sekä keväällä 2011 että keväällä 2012, joista jälkimmäisellä Silvander jakoi neljällä osumallaan Asplövenin sisäisen maalipörssin voiton kolmen muun pelaajan kanssa. Joukkue ei noussut karsintojen päätteeksi Allsvenskaniin, mutta sai sinne paikan kaudeksi 2012–2013, kun talousongelmista kärsinyt Borås HC jätti sarjan. Silvander teki kesäkuussa 2012 vuoden mittaisen jatkosopimuksen Asplövenin kanssa ja nousi joukkueen kapteeniksi kaudeksi 2012–2013.


title: Juha Silvander

text: Kauden 2013–2014 alussa Silvander siirtyi vuoden mittaisella sopimuksella Iso-Britannian toiseksi korkeimmalle sarjatasolle EPIHL-joukkue Swindon Wildcatsin riveihin. Marraskuussa 2013 hän kuitenkin jätti joukkueen ja palasi tammikuussa 2014 kasvattajaseuraansa Tornion IHC:hen pelaamaan II-divisioonaa. Silvander siirtyi samalla kahdeksi vuodeksi joukkueen toiminnanjohtajaksi. Hän aloitti Torniossa myös oppisopimuskoulutuksena kaupallisen alan opinnot. Silvander lopetti pelaajauransa kevääseen 2016.


title: Juha Silvander

text: Silvander siirtyi kaudeksi 2016–2017 edellisenä keväänä takaisin Hockeyettaniin (ent. Ruotsin I-divisioona) pudonneen Asplöven HC:n apuvalmentajaksi Per Kentän alaisuuteen.


title: Hulluhovi

text:
Hulluhovi () on taajama Leningradin alueen Hatsinan piirin Siiverskan kaupunkikunnassa Venäjällä. Se sijaitsee peltoaukean keskellä 4,5 kilometriä Siiverskan asemalta etelään. Taajamassa on 1 300 asukasta (vuonna 2012).
Hulluhovin kartano kuului 1800-luvun alusta lähtien vuoden 1812 sankarille Peter Wittgensteinille ja hänen perillisilleen, jotka perustivat sinne Venäjän isänmaalliselle sodalle omistetun museon. Vuonna 1917 kartanon maat kansallistettiin ja luovutettiin maatalouskommuunille, josta myöhemmin muodostui Lamppulan sovhoosi. Ennen toista maailmansotaa kartanorakennuksessa oli lepokoti. Sodan aikana Hulluhovissa sijaitsi saksalaisen armeijakunnan päämaja. Nykyään siellä toimivat Leningradin alueen psykiatrinen ja tuberkuloosisairaala sekä metsänhoitoalueen konttori.


title: Hulluhovi

text: Taajama koostuu puutarhapalstojen ympäröimistä huviloista ja omakotitaloista sekä kunnallisista asuintaloista. Kartanosta on säilynyt puistoalue, arkkitehti Aleksandr Brjullovin vuonna 1832 rakentama katolinen hautakirkko sekä joukko talousrakennuksia. Koprinan luterilainen seurakunta käytti kirkkoa 1920–1930-luvuilla, nykyään se kuuluu Pyhän Katariinan kirkon katoliselle seurakunnalle. Taajaman pohjoislaidalla on saksalaisten teloittamien neuvostosotilaiden veljeshauta muistomerkkeineen.


title: Polssova

text:
Polssova () on kylä Leningradin alueen Hatsinan piirin Siiverskan kaupunkikunnassa Venäjällä. Se sijaitsee peltoaukean keskellä 3,5 kilometriä Siiverskan asemalta etelään. Kylässä on 260 asukasta (vuonna 2012).
Polssovan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Ruotsin vallan aikana 1600-luvulla sinne asettui inkerinsuomalaisia, jotka kuuluivat Koprinan luterilaiseen seurakuntaan. 1860-luvulle saakka Polssovan talonpojat olivat tilanomistajien maaorjia. Vuonna 1897 kylässä oli 631 asukasta, joista 487 oli ortodokseja ja loput luterilaisia.


title: Polssova

text: Nykyään Polssova koostuu lähinnä puutarhapalstojen ympäröimistä omakotitaloista ja huviloista. Kylän pellot kuuluvat maatalousyritys Orlinskojelle. Länsipuolella on käytöstä poistettu pienkoneiden lentokenttä. Nähtävyyksiin kuuluu 1200–1300-lukujen kurgaanikivikehyshauta sekä vuonna 1888 rakennettu tsasouna.


title: Pielilä

text: Pielilä () on kylä Leningradin alueen Hatsinan piirin Siiverskan kaupunkikunnassa Venäjällä. Se sijaitsee Ortesjoen rannalla 3,5 kilometriä Siiverskan asemalta itään. Kylässä on 2 300 asukasta (vuonna 2012).


title: Pielilä

text: Paikkakunta on saanut alkunsa 1700-luvun lopulla rakennetusta Frantz Böllin aateliskartanosta, jota kutsuttiin aluksi nimellä "Gorka" ja myöhemmin perustajansa mukaan "Belogorka". 1800-luvun lopulla seudulle syntyi huvila-asutusta. Vuonna 1912 Belogorkan päärakennuksen paikalle pystytettiin Jelisejevin kauppiasperheen tyttären jugendtyylinen kartano. 1920-luvulla sinne perustettiin maatalouden tutkimuslaitos.


title: Pielilä

text: Nykyään Pielilässä toimii Venäjän maatalousakatemian tutkimusinstituutti sekä meteorologinen tutkimuslaitos. Kylä koostuu etupäässä viisikerroksisista asuintaloista. Palveluihin kuuluvat lastentarha, alakoulu, kulttuuritalo, kirjasto ja lääkintäasema. Pielilään on linja-autoyhteys Siiverskan asemalta.


title: Pielilä

text: Ortesjoella käytöstä poistetun voimalaitoksen lähellä on luonnonmuistomerkkinä suojeltu devonikauden kalafossiileja sisältävä kalliomuodostelma. Patoaltaan rannalla sijaitsee myös 1000–1300-luvun kurgaanihauta. Kylän rakennusmuistomerkkejä ovat 1990-luvulla raunioitunut Jelisejevan kartano (arkkitehti Vladimir Tavlinov) sekä restauroitu, mutta torninsa ja kupolinsa menettänyt Pyhän Nikolauksen kirkko (Stepan Ovsjannikov, 1904–1906).


title: Pyhäiibikset

text: Pyhäiibikset ("Threskiornis") on iibiksien heimoon kuuluva pelikaanilintusuku. Pyhäiibiksiä on BirdLife Suomen luokittelussa viisi lajia. Osa suvun lajeista on kuollut sukupuuttoon.


title: RFA Appleleaf (A79)

text: RFA Appleleaf (viirinumero A79) oli Britannian kuninkaallisen tukilaivaston () Leaf-luokan laivaston tankkeri, jollaisena sen tärkein tehtävä oli tankata muita laivaston aluksia merellä.


title: RFA Appleleaf (A79)

text: Alus tilattiin Cammell Lairdilta Birkenheadistä. Se laskettiin vesille 24. heinäkuuta 1975 nimellä "Hudson Cavalier". Alus makasi vesille laskun jälkeen ankkurissa Merseyssä. Se matkasi 10. joulukuuta 1978 ylös Tyne-jokea muutettavaksi RFA:n palvelukseen ottoa varten ja alus määrättiin palvelukseen otettavaksi helmikuussa 1979. Alus lunastettiin lontoolaiselta Matheson and Companyltä ja se nimettiin "Appleleafiksi".


title: RFA Appleleaf (A79)

text: Alus myytiin 1989 ja se nimettiin "Westraliaksi". Se myytiin uudelleen 2007 nimettynä "Shiraziksi".


title: Theodor Henrik August Wegelius

text: Theodor Henrik August Wegelius (30. marraskuuta 1908 Viipuri – 24. heinäkuuta 1970) oli Helsingin yliopiston metsäteknologian professori (ruotsinkielinen virka) vuosina 1948–1970.


title: Theodor Henrik August Wegelius

text: Wegelius kirjoitti ylioppilaaksi 1928, valmistui metsänhoitajaksi 1932 ja väitteli maatalous- ja metsätieteiden tohtoriksi 1940. Hän työskenteli assistenttina Helsingin yliopiston metsänarvioimislaitoksessa 1934–1938 ja metsäteknologisessa laitoksessa 1938–1939, Metsäntutkimuslaitoksessa 1939–1948 sekä Teknillisen korkeakoulun paperiteknillisellä osastolla 1947–1948. Hän oli myös Helsingin yliopiston puuteknologian dosentti vuodesta 1942 ja Pihkatuote Oy:n toimitusjohtaja 1942–1944. Lisäksi Wegelius oli Yhtyneiden Paperitehtaiden hallintoneuvoston jäsen vuodesta 1952 ja Metsätyö Oy:n johtokunnan varapuheenjohtaja vuodesta 1951.


title: Theodor Henrik August Wegelius

text: Professori Wegeliuksen isoisiä olivat senaattorit Theodor Wegelius ja R. A. Wrede. Hänen veljensä oli röntgenologian professori Carl Wegelius.


title: Kurovitsa

text: Kurovitsa () on kylä Leningradin alueen Hatsinan piirin Siiverskan kaupunkikunnassa Venäjällä. Se sijaitsee laajan peltoaukean keskellä 5,5 kilometriä Siiverskan asemalta koilliseen. Kylässä on reilut 700 asukasta (vuonna 2012).


title: Kurovitsa

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Venäjän vallattua Inkerin takaisin Ruotsilta Pietari I lahjoitti Kurovitsan kartanon kylät pojalleen Alekseille. 1860-luvulle saakka Kurovitsan asukkaat olivat tilanomistajien maaorjia. Vuonna 1897 kylässä oli 579 asukasta, joista 470 oli ortodokseja ja loput vanhauskoisia.


title: Kurovitsa

text: Nykyään Kurovitsa koostuu puutarhapalstojen ympäröimistä omakotitaloista, kunnallisista asuintaloista ja huviloista. Sen kautta kulkee Hatsinan ja Siiverskan välinen maantie sekä Pietarista etelään johtavat valtatiet yhdistävä Kemppaalan ja Hattulan välinen maantie R40. Kylässä sijaitseva karjatila on lopettanut toimintansa. Nähtävyyksiin kuuluu vanhalla suomalaisella hautausmaalla sijaitseva 1000–1200-luvun kurgaaniryhmä sekä vuonna 1873 rakennettu Kazanin Jumalanäidin tsasouna.


title: Kurovitsy

text: Kurovitsy tarkoittaa seuraavia asioita:


title: Gay von Weissenberg

text: Gabriel Karl Bernhard (Gay) von Weissenberg (28. helmikuuta 1901 Helsinki – 1. lokakuuta 1983 Helsinki) oli vapaaopiston johtaja. Hän valmistui filosofian maisteriksi 1931 ja toimi Toukolan vapaaopiston johtajana 1937–1939 ja Toimelan vapaaopiston johtajana 1939–1948, sen jälkeen Yhteiskunnallisen korkeakoulun lehtorina 1949–1969, ensin tilapäisenä, vuodesta 1951 vakituisena. Hän oli YK:n asiantuntijana muun muassa Egyptissä ja Intiassa.


title: Gay von Weissenberg

text: Hän sai kouluneuvoksen arvon 1966.


title: Verneri Veistäjä

text: Veijo Verneri Veistäjä (vuoteen 1947 Vesterdahl; 12. helmikuuta 1913 Sortavala – 6. helmikuuta 1968 merellä Turun edustalla) oli suomalainen teatterihistorioitsija ja filosofian kandidaatti. Hän oli Teatterijärjestöjen keskusliiton toiminnanjohtaja 1949–1951, asiamies vuodesta 1955, Teatteri-lehden päätoimittaja 1945–1951, Helsingin Kansanteatteri-Työväenteatterin pääjohtaja 1951–1955 sekä monissa luottamustoimissa.


title: Verneri Veistäjä

text: Ollessaan matkalla Tukholmasta Turkuun Veistäjä katosi matkustajalaiva Ilmattarelta aamulla 6. helmikuuta 1968 hieman ennen Turun satamaan saapumista. Hänen ruumiinsa löydettiin merestä satama-alueelta jäälohkareiden seasta 29. maaliskuuta. Hänen todettiin kuolleen hukkumalla.


title: Verneri Veistäjä

text: Veistäjän vanhemmat olivat Albert Verneri Vesterdahl ja Karin Teresia Rundqvist. Hänen veljensä oli teatterinjohtaja Olavi Veistäjä.


title: Ventspilsin satama

text: Ventspilsin satama tai Ventspilsin vapaasatama (, , LOCODE: LV VNT) on Ventspilsissä Latvian länsiosissa, Ventajoen suuaukolla sijaitseva maan toiseksi suurin satama.


title: Ventspilsin satama

text: Vapaasatama on liikennöitävissä vuoden ympäri; tämä Itämeren keskiosissa sijaitseva satama on vapaa jäästä miltei joka talvi. Satama voi ottaa vastaan syväykseltään enintään 15-metrisiä aluksia. Satama-alueen laiturien kokonaismitta on 11,0 kilometriä.


title: Ventspilsin satama

text: Yli puolet vapaasataman rahdista liittyy raakaöljyn ja öljytuotteiden siirtämiseen (tammi-heinäkuussa 2012 osuus rahdista 53 %). Myös kivihiiltä kuljetetaan paljon (tammi-heinäkuussa 2012 osuus 27 % rahdista).Vuonna 2011 Ventspilsin sataman lauttaliikenne kuljetti yhteensä runsas 53 tuhatta matkustajaa. Satamaan liikennöi syksyllä 2012 kolme myös matkustajaliikennettä palvelevaa lauttalintaa:


title: Carl Gustaf Weman

text: Carl Gustaf Weman (14. lokakuuta 1740 Liperi – 15. helmikuuta 1803 Kemiö) oli suomalainen pappi, kielentutkija ja runoilija. Hän kirjoitti runoja sekä suomeksi että ruotsiksi, viisi suomenkielistä hovirunoa vanhalla runomitalla ja kolme ruotsinkielistä. Hänen latinankielinen väitöskirjansa käsitteli suomen ja heprean kielten sukulaisuutta.


title: Carl Gustaf Weman

text: Wemanin vanhemmat olivat liperiläinen henkikirjuri Gustaf Adolf Weman (k. 1768) ja Anna Margareta Frese. Hän kävi Rantasalmen triviaalikoulua ja Porvoon lukiota ja pääsi ylioppilaaksi 1760. Weman opiskeli Turun akatemiassa ja valmistui filosofian kandidaatiksi ja maisteriksi 1766. Hänet vihittiin papiksi Uppsalan hiippakunnassa 1774.


title: Carl Gustaf Weman

text: Weman toimi Turun akatemian suomalaisen kirjallisuuden dosenttina 1768–1769 ja 1771–1772. Hän oli ylimääräisenä sotilaspappina Tukholmassa 1774 ja vuodesta 1775 alkaen hän toimi henkikaartin rykmentinpastorina ja samalla kuninkaallisten prinssien suomen kielen opettajana 1775–1776. Weman oli Tukholman suomalaisen seurakunnan vt. kappalaisena 1776, mutta jo samana vuonna hänestä tuli Kemiön kirkkoherra ja tätä tehtävää hän hoiti kuolemaansa saakka. Weman toimi saarnaajana pappeinkokouksessa Turussa 1791 ja hän oli edustajana Uppsalan yliopiston riemujuhlassa 1793. Weman nimitettiin lääninrovastiksi 1792.


title: Sanka

text: Sanka Oy on Loviisaan vuonna 1950 perustettu muoviyritys, joka valmistaa suihkukaappeja ja muita suihkutilakalusteita. 1950-luvulla Sanka tuli tunnetuksi akryylimuovisten design-valaisimien valmistajana, joiden suunnittelijoita olivat Yki Nummi, Lisa Johansson-Pape ja Svea Winkler.


title: Sanka

text: Erkki Keckmanin perustama Sanka Oy aloitti valmistamalla muovisia silmälasinsankoja eli -kehyksiä, joista oli sotien jälkeen monen muun tavaran tavoin pulaa. Tästä yritys sai nimensäkin. 1950-luvulla Sanka teki muovista myös monia kirjoitus- ja toimistotarvikkeita, kuten viivaimia, paperiveitsiä ja täytekynien kuoria.


title: Sanka

text: Keckman lähti Yki Nummen kanssa kokeilemaan akryylia valaisinmateriaalina 1950-luvun alkupuolella. Se ei tuntunut sopivan massatuotantoon kalleutensa ja valmistuksen hitauden vuoksi, mutta pieniin design-tuotteiden sarjoihin se oli omiaan. Se kestää myös valaisinten jatkuvaa 80—90 °C lämpötilaa ja on työstettävissä leikkaamalla, poraamalla, jyrsimällä ja liimaamalla sekä paineilmaa muttei lainkaan muotteja käyttäen.


title: Sanka

text: Sanka Oy:n tunnetuimpia valaisinmalleja olivat Yki Nummen "Lokki"-riippuvalaisimet ja "Modern Art" -pöytävalaisin, joita nykyisin valmistavat Keraplast ja Innojok.


title: Sanka

text: Sanka laajensi tuotantoaan 1960-luvulla puistovalaisimiin ja kattokupuihin sekä lujitemuovitekniikkaan, jolla valmistettiin huonekalujen runkoja. Sanka Oy:n nykytuotteiden, suihkutilakalusteiden valmistus aloitettiin 1970.


title: Sanka

text: Vuonna 1983 Keckmanin perhe myi Sanka Oy:n SLO-konsernille, Vuonna 1986 Nokian kaapeli –ja koneryhmä osti koko SLO-konsernin ja Sanka Oy siirtyi Nokian ja AEG:n yhdessä omistamalle Idman Oy:lle.


title: Sanka

text: Enimmillään Sangan palveluksessa oli noin 60 työntekijää. Yhtiö toimi niin sanotulla Sanganmäellä Loviisan pohjoispuolella vuoteen 1989, jolloin se siirtyi uusiin tiloihin Loviisan uudelle teollisuusalueelle. Kun Idman päättikin keskittää valaisinvalmistuksensa Mäntsälään, Sangan liikevaihto putosi 40 prosenttia.


title: Sanka

text: Vuonna 1994 Tapani Myllys osti Sanka Oy:n koko osakekannan ja kiinteistön. Yhtiön vakavaraisuus ja kannattavuus paranivat, ja Sanka Oy sai noin 30 prosentin markkinaosuuden kylpytilakalustemarkkinoilla.


title: Sanka

text: Syksyllä 2010 koko osakekanta myytiin pohjoismaiselle pääomasijoitusyhtiö CapManille, joka liitti Sanka Oy:n uuteen pohjoismaiseen kylpyhuonesisustukseen keskittyvään Vanna Group -konserniin, johon entuudestaan kuuluivat ruotsalaiset INR- ja Aspen-yhtiöt.


title: Sanka

text: Yrityksen liikevaihto tilivuonna 2011/12 oli 4,3 miljoonaa euroa.


title: Hjalmar von Wendt

text: Hjalmar Alexander von Wendt (1874–1948) oli suomalainen yritysjohtaja ja vuorineuvos. Hän oli Finlaysonin toimitusjohtaja 1917–1934 ja Finlayson-Forssan toimitusjohtaja 1934–1947.


title: Risto Jurva

text: Risto Jurva (1. heinäkuuta 1888 Vaasa – 8. joulukuuta 1953 Helsinki) oli suomalainen tiedemies, joka toimi Merentutkimuslaitoksen johtajana 1947-1953.


title: Risto Jurva

text:
Jurvan vanhemmat olivat kamreeri Olof Kristian Jurva ja Anna Kristina Hällberg. Jurva toimi Ilmatieteellisessä keskuslaitoksessa assistenttina ja amanuenssina 1908-1911. Filosofian kandidaatiksi hän valmistui 1918 ja seuraavana vuonna hänestä tuli Merentutkimuslaitoksen assistentti. Laitoksen jääosaston vt. talassologina hän toimi useaan eri otteeseen 1924-1939. Jurva valmistui filosofian lisensiaatiksi
(tohtoriksi) 1937, hänen väitöskirjansa aihe oli "Über die Eisverhältnisse des Baltischen Meeres an der Küsten Finnlands". Jääoaston vakinaiseksi talassologiksi hänet nimitettiin 1940 ja sitten koko Merentutkimuslaitoksen johtajaksi ja professoriksi 1947.


title: Risto Jurva

text: Jurvaa pidettiin Itämeren jääolojen asiantuntijana. Hän toimi Helsingin yliopiston seismisen aseman hoitajana ajoittain 1924-1928 ja vakinaisesti vuodesta 1929 sekä aseman valvojana vuodesta 1946. Jurva oli Helsingin yliopiston geofysiikan dosentti vuodesta 1938. Hän toimi 1926-1946 Geofyysillisen seuran ensimmäisenä sihteerinä ja puheenjohtajana vuodesta 1947. Vuodesta 1946 alkaen hän oli myös Maantieteellisen seuran sihteeri ja "Fennica"- ja "Acta Geographica" -sarjojen toimittaja sekä Terran päätoimittaja. Väitöskirjan ohella Jurva julkaisi useita muita tutkimuksia, jo vuonna 1912 meteorologian alaan kuuluvan tutkimuksen "Säätila hallaöinä Suomessa 1892-94", joka oli ensimmäinen laatuaan Suomessa. Väitöskirjaansa täydentävän arvokkaan karttateoksen hän julkaisi 1937.


title: Risto Jurva

text: Jurvan puoliso vuodesta 1949 oli Anni Maria Siimes, toimittaja Yrjö Kauhasen leski.


title: Suomen tulvat 2012

text: Suomen tulvat lokakuun alussa 2012 saivat alkunsa usean päivän jatkuneista vesisateista. Joet tulvivat erityisesti Etelä-Pohjanmaalla ja Pohjois-Satakunnassa. Meteorologi Matti Huutosen mukaan vuorokauden aikana (5.–6. lokakuuta) satoi paikoin yhtä paljon vettä kuin normaalisti kuukaudessa. Myös tulva-alueen ulkopuolella, esimerkiksi Kokemäellä ja Porissa, mitattiin yli 30 millimetrin vuorokausisademääriä.


title: Suomen tulvat 2012

text: Ilmajoella jouduttiin sulkemaan kantatie 67 veden tulvittua tielle. Teitä suljettiin myös muualla Etelä-Pohjanmaalla. Myös Kankaanpäässä vesi nousi teille. Ilmajoella, Kauhajoella ja Lapväärtissä useita taloja joutui saarroksiin ja vettä meni kellareihin. Kauhajoella asukkaita jouduttiin siirtämään tilapäismajoituksiin.


title: Suomen tulvat 2012

text: MTV3 uutisoi 8. lokakuuta tulvatilanteen olevan jo hellittämään päin, mutta se lisäsi kestävän vielä ainakin viikon ennen kuin päästään ajankohdalle normaaleihin vedenkorkeuslukemiin. Sen sijaan Satakunnassa tulvatilanne jatkui pahana, sillä Yle uutisoi 15. lokakuuta, että sinne odotetaan vielä lisää sateita noin 20 millimetrin edestä.


title: Suomen tulvat 2012

text: Suomen ympäristökeskuksen johtavan hydrologin Bertel Vehviläisen mukaan Kyrönjoen tulva on suurin koskaan havaittu tulva Suomessa. Myös monet muut Etelä-Pohjanmaan joet nousivat ennätyskorkeuksiinsa.


title: Suomen tulvat 2012

text: Etelä-Pohjanmaan ELY-keskus arvioi tuhojen määräksi alueellaan noin kuusi miljoonaa euroa. Suurimmat vahingot sattuivat Kristiinankaupungissa ja Kauhajoella.


title: Antti J. Kallio

text: Antti J. Kallio A. J. Kallio (s. 21. maaliskuuta 1963) on muotoilutuottaja ja toimitusjohtaja Design & Art Management Finland Oy:ssä (DAMF). Hän toimii muotoilijoiden ja taiteilijoiden asiainhoitajana.


title: Antti J. Kallio

text: Kallio on toiminut monipuolisesti kulttuurin alalla, mm. Kitaralehti Plectran päätoimittaja 1990-luvulla, Elmu ry:n Lepakonmieskuoron perustaja sekä operatiivinen johtaja. Kallio on säveltänyt, sanoittanut sekä esittänyt musiikkia muun muassa "Lakeuden kutsu" -elokuvassa 1999. Kallio on oopperalaulaja Elbe Nissisen pojanpoika, ja löytäessään isoäitinsä jäämistöstä Armas Launiksen esittämättömän Aslak Hetta -oopperan vuodelta 1922 hän käynnisti hankkeen oopperan kantaesityksestä vuonna 1997. Helsingin yliopiston kirjaston, Suomalaisen musiikin tiedotuskeskuksen ja Launiksen perikunnan avustuksella sekä kapellimestari Ulf Söderblomin kannustamana yritettiin saada oopperaa kantaesitykseen kulttuurivuodelle 2000. Kapellimestari Sakari Oramo johti sitten Radion sinfoniaorkesteria oopperakonsertissa 17.3.2004 Finlandia-talossa. Kallio perusti ensimmäisen muotoilijan nimeä kantavan verkkokaupan DesignEeroAarnio.com, joka lanseerattiin Milanossa huhtikuussa 2008, keskittyen Eero Aarnion muotoiluun. Helsingin Erottajalle Kallio avasi Eero Aarnio Showroomin yhteistyössä Unikulma Oy:n kanssa 2009. Kallio on esitellyt tuottamansa, suomalaisten mestareiden, Modern Historic 1900 -näyttelyn Helsingissä 2011, Pariisissa 2012, Shanghaissa 2013, Tuusulassa 2014 ja Palm Beach, USA 2015-2016.


title: Antti J. Kallio

text: Kalliolle suvun kulttuuriperintö on ollut tärkeä innoittaja, ja hän on perustamassa arkkitehtien Oiva Kallio ja Kauno S. Kallio perinneyhdistystä.


title: Antti J. Kallio

text: Vuonna 2001 Kallio ohjasi, käsikirjoitti sekä kuvasi Suomessa maailman ensimmäisen mobiilielokuvan kämmenmikron kamerakortilla. Mobiilileffa.net ja Matila & Röhr Production Oy ovat tuottaneet elokuvan Maitokärry, joka on kuvattu Casion PDA-laitteilla. Se on ensimmäinen näillä laitteilla kuvattu ja niiden käyttöön tarkoitettu elokuva. Maitokärry on 5 minuutin lyhytelokuva, jonka pääosissa ovat Kai Lehtinen ja Peter Franzén. Elokuvan ovat ohjanneet ja kuvanneet Antti J. Kallio ja Kai Lehtinen Kallion käsikirjoituksen pohjalta.


title: Antti J. Kallio

text: 16.12.2002 MOBIILILEFFAN TEKIJÖILTÄ ENSINMÄINEN KÄNNYKKÄMUSAVIDEO Suomessa tehtiin vuosi sitten maailman ensimmäinen elokuva kämmenmikron kamerakortilla. Mobiilileffa.net ja Matila & Röhr Production Oy tuottivat elokuvan Maitokärry, joka oli kuvattu Casion PDA-laitteilla. Se oli ensimmäinen näillä laitteilla kuvattu ja niiden käyttöön tarkoitettu elokuva. Nyt sama ryhmä on valmistanut A.J. Kallion kännykkämusavideon. Videon on ohjannut "mobiilileffaohjaaja" ja lauluntekijä Antti J. Kallio. Videolla A.J.Kallio esittää J. Karjalaisen säveltämän ja Timo Kiiskisen sanoittaman kappaleen Valo. Sovittajana Tracy Lipp ja tuottajana Maki Kolehmainen. Rooleissa A.J:n lisäksi näyttelijä Janne Reinikainen ja malli Jenni Ahola. Videon on tarkoitus toimia pilottina www.music2pocket.com sivustolle, josta jatkossa voi ladata musavideoita matkapuhelimiin. Valo on kännykälle optimoitu musavideo, joka on mahdollista katsoa gprs- streaming tekniikkaa hyväksikäyttäen. Suomalaisen ohjelmistotalon Oplayo:n Media Designer 3-ohjelman ja heidän Nokian 7650 puhelimessa toimivan Oplayer 1.0 Mobile Playerin ansiosta ei videota tarvitse ladata puhelimeen. Kuva siirtyy miltei reaaliaikaisena ja eikä vaadi puhelimelta suurta muistikapasiteettia.


title: Antti J. Kallio

text: Kallion luoma termi, mobiilileffa, oli otsikoissa kun ohjaaja Spike Lee palkattiin tekemään Nokialle mobiilileffa 2008.


title: Antti J. Kallio

text: Vuonna 2011 Design Forum Finlandissa julkistettiin Modern Historic 1900 -kokoelma sekä kokoelmasta kertova kirja "Suomalaisten mestareiden huonekalut – taustoja, tarinoita ja tunnelmia", Kari-Otso Nevaluoma ja Antti J. Kallio (Paasilinna 2011). Kokoelma ja kirja koostuvat Kallion kokoamasta valikoimasta suomalaisia huonekaluja, joiden tarina poikkeaa tutuista sankaritarinoista. Modern Historic 1900 -kokoelmaan kuuluu kalusteita, joita ei ole koskaan aikaisemmin valmistettu tuotantoon. Nyt nämä signeeratut huonekalut tulevat yleisön saataville. Kirjaan ja Modern historic 1900 -kokoelmaan on valittu kalusteita mm. Akseli Gallen-Kallelalta ja Jean Sibeliukselta. Sekä tämä kirja että Modern Historic 1900 -kokoelma tulevat olemaan esillä muotoiluvuoden 2012 alussa mm. Pariisissa.


title: Antti J. Kallio

text: Sarvivaaran pojat (NonStopNovels/BoD 2018) Tässä oivaltavasti kirjoitetussa kertomuskokoelmassa Kallio palaa 1960-luvulle, lapsuus- ja nuoruusvuosiensa Kajaaniin. Tapahtumien keskipiste on sittemmin kadonnut yläkaupungilla ollut puutalokortteli. Kirja vilisee kajaanilaisille tuttuja katuja, taloja, paikkoja, ihmisiä ja nostalgisiksi muuttuneita ilmiöitä aikakauden musiikista autoihin ja tapakulttuuriin. Kaikkea tätä havainnoi uteliaasti ja tarkkasilmäisesti pieni pojanviikari Antti, jonka parhaat seikkailukaverit ovat Kaitsu ja Timppa. Kirja on täynnä huumoria ja hupaisia sattumuksia, mutta niiden rinnalla Kallio käsittelee myös kasvukipuja, lasten ja aikuisten suhteita sekä sukupolvien ja yhteiskuntaluokkien välisiä eroja. Sekä naurattavia että koskettavia kertomuksia tukee Kajaanista kotoisin olevan Pekka Vartiaisen sympaattinen piirroskuvitus.


title: Ludvig Alexander Wennerström

text: Ludvig Alexander Wennerström (1848–1909) oli suomalainen pappi. Hän oli Sulkavan kirkkoherra vuodesta 1887, Kangasniemen kirkkoherra vuodesta 1902, Helsingin eteläisen ruotsalaisen seurakunnan kirkkoherra vuodesta 1907.


title: Jääpallon SM-sarja 1940

text: Vuonna 1940 jääpallon Suomen mestaruudesta ei pelattu. Talvisota keskeytti Suomessa kaiken urheilutoiminnan. Sen sijaan Ruotsin aloitteesta pelattiin 11.helmikuuta 1940 Tukholmassa hyväntekeväisyysmaaottelu Ruotsi–Suomi. Pelaajat kutsuttiin rintamalta ottelua varten. Sota yhdisti suomalaisia ja maajoukkueeseen valittiin myös TUL:n joukkueissa pelanneita. Ottelun tulot lahjoitettiin sotaan joutuneiden suomalaisten hyväksi. Yleisöä oli paikalla 6 500 henkeä. Ottelua seurasivat myös kuningas Kustaa V ja kruununprinssi Kustaa VI Aadolf. Ottelun Ruotsi voitti 2-1, mutta suomalaispelaajat kannettiin juhlittuina sankareina kentältä. Kaksi päivää myöhemmin Suomi pelasi Oslossa ottelun Norjaa vastaan. Suomi voitti ottelun 2-1. Ottelua seurasi 11 000 katsojaa, mikä on edelleen Norjan jääpallo-otteluiden yleisöennätys.


title: Jääpallon SM-sarja 1940

text: Kaudella 1940 jääpallon SM-sarjassa oli tarkoitus pelata kaksilohkoinen sarja seuraavin lohkojaoin:


title: Jääpallon SM-sarja 1940

text: Alempi sarjataso Itä-Länsi-sarja oli tarkoitus pelata seuraavin lohkojaoin, mukana oli 29 joukkuetta:


title: Yrjö Vesa

text: Yrjö Waldemar Vesa (12. huhtikuuta 1898 Helsinki – 4. joulukuuta 1967) oli suomalainen diplomi-insinööri ja yritysjohtaja. Hän sai vuorineuvoksen arvon 1947.


title: Yrjö Vesa

text: Yrjö Vesa valmistui diplomi-insinööriksi Teknillisen korkeakoulun koneenrakennusosastolta 1921. Hän oli Wärtsilä-yhtymä Oy Kone ja Sillan toimitusjohtaja 1937–1942, Wärtsilä-yhtymän apulaispääjohtaja 1942–1947, Valmet Oy:n pääjohtaja 1947–1954 sekä Teollisuuden Auto- ja vastuuvakuutuksen toimitusjohtaja 1954–1964. Suomen työnantajain Keskusliiton hallituksen puheenjohtajana Vesa oli 1943–1947.


title: Johannes Veski

text: Johannes Voldemar Veski (27. kesäkuuta 1873 Kudina, Tartumaa – 1968) oli virolainen kielitieteilijä, Tarton yliopiston viron kielen lehtori 1919–1944, dosentti 1944–1946 ja professori 1947–1956. Hän oli Viron merkittävimpiä kielitieteilijöitä ja kehitti nykyaikaista viron kirjakieltä. Kun Tarton yliopisto alkoi vuonna 1919 toimintansa vironkielisenä, Veskin johdolla perustettiin valiokunnat kehittämään eri aloille uutta sanastoa. Hän toimitti työn tuloksena noin 25 erityissanakirjaa.


title: Myskiyrtti

text: Myskiyrtti ("Tetradenia riparia") on afrikkalainen tuoksuva pensas tai pieni puu.


title: Myskiyrtti

text: Myskiyrtti kasvaa noin kolme metriä korkeaksi. Sen nuoret versot ovat mehikasvej a muistuttavia, lehvästö on tahmea ja tuoksuu miellyttävän aromaattiselta. Lehdet ovat kirkkaanvihreitä, kapean sydämenmuotoisia ja 35-80 mm pitkiä. Niiden molempia puolia peittää ohut tummanpunainen nukka. Kukinnot ovat versojen päissä olevia haaraisia, isokokoisa terttuja. Halkaisijaltaan noin kolme millisten kukkien väri vaihtelee valkoisesta violettiin, myös vaaleanpunaisia kukkia tavataan.


title: Myskiyrtti

text: Myskiyrtti kasvaa joenvarsilla ja kukkuloiden rinteillä. Sitä tavataan Etelä-Afrikan itäosissa KwaZulu-Natalin, Mpumalangan ja Limpopon provinsseissa, Namibiassa, Angolassa ja Botswanassa sekä trooppisen Afrikan itäosassa.


title: Myskiyrtti

text: Myskiyrtti kuuluu Ruandan suosituimpiin rohdoskasveihin, ja sitä on käytetty koko esiintymisalueellaan yskäm, malarian, ripulin, vatsatautien denguekuumee, päänsäryn, hammassäryn ja joidenkin muidenkin vaivojen hoitoon. Rohdoksena käytetään tuoreita tai kuivattuja lehtiä ja nuoria versoja. Yrttiä kerätään yleensä tarpeen mukaan, sillä se mustuu herkästi ja kuivuu huonosti. Laboratoriotutkimuksissa on osoitettu, että yrtissä on ainesosia jotka todella torjuvat malariaa aiheuttavaa Plasmodium falciparum -loiseliötä kohtalaisesti. Lehdistä tehdyn uutteen on todettu estävän bakteerien kasvua.


title: Königsberg-luokka (risteilijä, 1905)

text: Königsberg-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului neljä alusta. Sodan aikana aluksista tuhoutui kaksi.


title: Unelma Röpelinen

text: Unelma Röpelinen eli igumenia Mikaela (s. 1945 Vaasa) on Lintulan luostarin igumenia, luostarin johtajista järjestyksessä 12. Igumeniaksi valittaessa 26 vuotta Lintulan luostarissa elänyt nunna Mikaela toimi viimeksi luostarin varajohtajana. Hän on työskennellyt aiemmin myös opettajana. Igumenia Mikaela seuraa tehtävässään kesällä 2012 menehtynyttä igumenia Marinaa.


title: Jalkapallon Karjalan mestaruussarjan kausi 2011

text: Jalkapallon Karjalan tasavallan mestaruussarjassa 2011 pelasi 11 joukkuetta. Joukkueet jaettiin kahteen alkulohkoon, pohjoinen ja etelä, ja kummassakin pelattiin kaksinkertainen sarja. Lohkojen kaksi parasta selviytyi mitalikamppailuihin.


title: Aero the Acro-Bat

text: Aero the Acro-Bat on Iguana Entertainmentin kehittämä ja Sunsoftin vuonna 1993 julkaisema tasohyppelypeli. Se on julkaistu Super Nintendo Entertainment Systemille, Sega Mega Drivelle, Game Boy Advancelle ja Virtual Consolelle.


title: Aero the Acro-Bat

text: Pelin tasot ovat tyypillisiä 2D-tasohyppelykenttiä. Läpäistääkseen tason pelaajan täytyy suorittaa tiettyjä tehtäviä. Esimerkkitehtäviä ovat: vanteen läpi hyppiminen, ajaminen vuoristoradassa ja tason päällä hyppely, kunnes se katoaa. Pelissä on neljä maailmaa ja kaikissa on viisi kenttää.


title: Aero the Acro-Bat

text: Aero voi hyökätä ampumalla tähtiä tai iskemällä ilmasta pääpuskulla.


title: Aero the Acro-Bat

text: Sonic the Hedgehogin innoittama Aero the Acro-Bat on punainen lepakko, joka elää ja työskentelee sirkuksessa. Hänen täytyy puolustaa sirkusta Edgar Ektorilta, joka on ilkeä ex-klovni, joka ennen työskenteli samassa sirkuksessa ja haluaa sulkea sen nyt lopullisesti. Aero joutuu myös työskentelemään hänen partnerinsa, Zero the Kamikaze Squirrelin kanssa.


title: Aero the Acro-Bat

text: Hahmo Aero sai suosiota sen verran, että Sunsoft piti sitä maskottinaan.


title: Aero the Acro-Bat

text: Electronic Gaming Monthly palkitsi Aero the Acro-Batin parhaaksi uudeksi hahmoksi vuonna 1993.


title: Lanskata

text: Lanskata tai Landskata on Selkämereen työntyvä niemi Porin Ahlaisissa lähellä Merikarvian kunnan rajaa. Osa siitä kuuluu vuonna 2011 perustettuun Selkämeren kansallispuistoon.


title: Lanskata

text: Lanskatan koillispuolella on kapea Keikveden lahti, johon laskee noin kymmenen kilometrin pituinen Pohjajoki. Sen lounaispuolinen "Lanskatanlahti" erottaa Lanskatan niemen Saanteen eli Sandön niemestä. Niemen pohjoisinta kärkeä kutsutaan nimellä "Skataudden" tai "Skatannokka".


title: Lanskata

text: Karulla ja louhikkoisella niemellä on lähinnä loma-asutusta sekä vuonna 1960 rakennettu Porin Metsänkävijöiden partiolippukunnan maja.


title: Lanskata

text: 1960-luvun alussa Lanskata ja Sandö olivat ehdolla Suomen ensimmäisen ydinvoimalan sijoituspaikaksi yhdessä Eurajoen Olkiluodon ja Pyhämaan Kettelin kanssa. Vuoden 1964 loppuun mennessä länsirannikko kuitenkin hylättiin voimalan paikkana ja se päätettiin myöhemmin rakentaa Loviisaan.


title: BloodRayne (videopeli)

text: BloodRayne on Terminal Realityn kehittämä ja Majesco Entertainmentin julkaisema kolmannen persoonan toimintaseikkailupeli. Peli julkaistiin alun perin vuonna 2002, ja se on julkaistu usealle alustalle.


title: BloodRayne (videopeli)

text: Peli sijoittuu vuosiin 1933–1938, aikaan juuri ennen toista maailmansotaa. Brimsone-ryhmän agenttina toimiva puolivampyyri Rayne lähetetään useisiin kohteisiin taistelemaan natsien armeijan yliluonnollisia olentoja vastaan. Pelin PlayStation 2 ja Nintendo GameCube -versiot ovat sensuroimattomia, mutta Xbox- ja Windows-versioissa kaikki natsisymbolit, kuten hakaristit, on poistettu.


title: BloodRayne (videopeli)

text: Pelin jatko-osa on vuonna 2004 julkaistu "BloodRayne 2".


title: Jalkapalloseura Karjala

text: Karjala (, ) on jalkapalloseura Petroskoista, Karjalan tasavallasta. Joukkue pelaa Venäjän 2. divisioonassa. Vuonna 2011 se pelasi ottelunsa tilapäisesti Pietarissa Petrovsky Small Arenalla.


title: BloodRayne (elokuva)

text:
BloodRayne on yhdysvaltalainen toimintaelokuva, joka perustuu vuoden 2002 videopeliin "BloodRayne".
Elokuva julkaistiin Austin Film Festivalilla lokakuussa 2005, ja ensi-iltansa elokuva sai Yhdysvalloissa tammikuussa 2006.


title: BloodRayne (elokuva)

text: Elokuvan pääosissa esiintyvät Kristanna Loken ja Ben Kingsley. Elokuvan ohjasi Uwe Boll, joka on vastuussa myös useista muista videopeli elokuvaksi -projekteista kuten "House of the Deadista" ja "Alone in the Darkista". Elokuva sai huonoja arvioita.


title: BloodRayne 2: Deliverance

text: BloodRayne 2: Deliverance on yhdysvaltalainen toimintaelokuva, joka sai ensi-iltansa syyskuussa 2006. Elokuvan on edeltäjänsä "BloodRaynen" tapaan ohjannut Uwe Boll. Elokuvan pääosassa on edellisen elokuvan Kristanna Lokenin sijaan Natassia Malthe. Elokuva julkaistiin suoraan videolle.


title: Aksel Valen-Sendstad

text: Aksel Valen-Sendstad (1932 Norja – 10. huhtikuuta 2011 Kristiansand, Norja) oli teologian professori ja alkuperäiseltä koulutukseltaan upseeri. Hän väitteli teologian tohtoriksi vuonna 1969 Oslon yliopistossa tutkimalla Martin Heideggerin eksistentiaalifilosofiaa Rudolf Bultmannin ilmoitusteologian fundamentaaliontologiana.


title: Aksel Valen-Sendstad

text: Hän on toiminut alkuun uskonnonopettajana ja Nottoddenin opettajainkoulutuslaitoksen lehtorina ja systemaattisen teologian professorina Stavangerin lähetyskorkeakoulussa vuodesta 1971 lähtien ja myöhemmin Seurakuntatiedekunnassa Århusissa, Tanskassa vuodesta 1987 eläkkeelle siirtymiseen asti vuonna 1997. Hän sai tieteellisistä ansioistaan Norjan kuninkaan kultamitalin. Aksel Valen-Sendstad toimi myös julistajana ja otti kantaa teologisiin ja kirkollisiin kysymyksiin. Hän oli klassisen kristinuskon edustaja, joka perusti näkemyksensä Raamattuun. Hän sai kokea myös vastustusta


title: Aksel Valen-Sendstad

text: Hänen isänsä oli pastori, filosofian tohtori Olav Valen-Sendstad, jonka varaan hän on tietoisesti rakentanut paljon filosofisten ja teologisten katsomusten suhteen. Olav Valen-Sendstad oli omaksunut ensimmäisen maailmansodan jälkeen pasifistisen maailmankatsomuksen ja aseista kieltäytymisen. Se kuitenkin karisi Norjan joutuessa natsi-Saksan miehittämäksi ja sotaan 9.4.1940. Sen jälkeen Olav omaksui luterilaisen myönteisen käsityksen asepalveluksesta ja hyväksyi siten poikansa upseerin ammatin.


title: Aksel Valen-Sendstad

text: Aksel Valen-Sendstadilla on kolme poikaa, jotka kaikki ovat pappeja. Hänen enonsa Fartein Valen oli Norjan 1900-luvun huomattavin säveltäjä.


title: Aksel Valen-Sendstad

text: Aksel Valen-Sendstadin tuotantoon kuuluu kaksi tieteellistä uskonnonfilosofian esitystä, tieteenfilosofia, etiikan yleisesitys, kaksi dogmatiikan yleisesitystä sekä yleistajuisia kirjoja ylösnousemuksesta, Pyhästä Hengestä, uskon ja tiedon suhteesta, Israelista, julistamisesta sekä muutama muu hengellinen kirja.


title: Aksel Valen-Sendstad

text: Hänen kirjoittama dogmatiikan oppikirja on käännetty suomeksi vuonna 1985 nimellä Kristillinen dogmatiikka.


title: Mäkilitukka

text: Mäkilitukka ("Cardamine hirsuta") on yksivuotinen ristikukkaiskasvi, ylitalvinen ruoho.


title: Mäkilitukka

text: Mäkilitukka on 10–30 cm korkea. Sen erottaa muista litukkalajikkeista tiheän ruusukkeen ja usein monien varsien avulla. Varsi yleensä kalju, tyveltä haarova ja miltei suora. Kasvattaa tiheän tyviruusukkeen joka säilyy, sen lehdet, 1–4 pariset, ruoti ovat jonkin verran karvaisia, lehdykät pyöreähköjä ja päättölehdykkä munuaismainen. Varsilehtiä on tav. 1–4 ja ne ovat ruusukelehtiä pienempiä ja kapeampilehdykkäisiä. Pienet valkoiset kukat joissa verholehtiä 4. Terälehdet ovat 2,5–3 mm pitkiä, n. 0,5 cm leveä ja valkoisia. Heteitä on yleensä 4. Emiö yhdislehtinen, 1-vartaloinen, 1-luottinen.


title: Mäkilitukka

text: Hedelmä ja siemenen: Monisiemeninen, pitkittäin aukeava, hoikka, litteä, 15–25 mm pitkä yleensä peränsä suuntainen karvaton litu, ne ovat äkillisesti avautuvia, kärjessä pieni, usein epäselvä, enintään 0,5 mm pitkä ota. Jotka ovat kukkia alemmäksi ulottuvia. Lituperä ¼-⅓ lidun pituudesta, pystyhkö. Siemenet vaaleanruskeita, soikeahkoja tai soikeankulmmikkaita, 0,9-1,3 mm pitkiä, 6-0,9 mm leveitä, litteähköjä.


title: Mäkilitukka

text: Mäkilitukkaa tavataan Länsi- ja Etelä-Euroopassa ja Pohjois-Afrikassa. Se on levinnyt paikoin myös Pohjois-Amerikkaan. Liikenteen myötä laji on levinnyt myös Etelä-Amerikkaan ja Meksikoon. Suomessa se on yleinen Ahvenanmaalla ja Lounais-Suomessa, harvinaistuu nopeasti kohti itää ja pohjoista.


title: Mäkilitukka

text: Mäkilitukan kasvupaikkoja ovat kuivat rinteet, katajakedot, laidunmetsiköt, joutomaat, louhukit ja kalliot, joskus sitä on rikkaruohona puutarhoissa tai nurmikoilla, ja usein kasvihuoneissa.


title: Isovahakukka

text: Isovahakukka ("Cerinthe major") on lemmikkikasveihin kuuluva ruohovartinen kasvi. Se on kotoisin Välimeren alueelta. Puutarhoissa viljellään ’Purpurascens’-lajiketta.


title: Isovahakukka

text: Isovahakukka kasvaa 30-50 cm korkeaksi. Sillä on soikeat, nahkeat sinivihreät lehdet joissa on valkoisia pilkkuja. Näyttävät kukat roikkuvat alaspäin. Niiden teriön väri vaihtelee vaaleankeltaisesta kirkkaankeltaiseen ja sitä reunustaa suklaanruskea kanta.


title: Isovahakukka

text: Puutarhoissa suosittu ’Purpurascens’-lajike on sinikukkainen. Sen kukkaa ympäröivät lehdet muuttuvat sinivioleteiksi.


title: Königsberg-luokka

text: Königsberg-luokka voi viitata ainakin seuraaviin alusluokkiin:


title: Tuovinen

text: Tuovinen on suomalainen sukunimi, joka on muun muassa seuraavilla henkilöillä:


title: Pertti Gustavsson

text: Pertti ”Pepsi” Gustavsson on savonlinnalainen gospelmuusikko.


title: Pertti Gustavsson

text: Hän on soittanut bassoa Pro Fide -yhtyeessä 1986–1990 ja Q.Stonessa vuonna 1987. Muita Gustavssonin yhtyeitä ovat olleet muun muassa Welcome ja Bluebird.


title: HMS Hermione (F58)

text: HMS Hermione (viirinumero F58) oli Britannian Kuninkaallisen laivaston Leander-luokan fregatti.


title: HMS Hermione (F58)

text: Alus tilattiin Alexander Stephen and Sonsilta Greenockista. Sen köli laskettiin 6. joulukuuta 1965 ja alus laskettiin vesille 26. huhtikuuta 1967. Se valmistui 11. heinäkuuta 1969


title: HMS Hermione (F58)

text: Alus siirrettiin 1992 reserviin ja se myytiin romutettavaksi 1997.


title: Helsingin Tarmo

text:
Helsingin Tarmo on vuonna 1931 perustettu helsinkiläinen urheiluseura. Seuran alkuperäisen lajivalikoiman muodostivat jalkapallo, voimistelu, nyrkkeily, paini, pesäpallo ja yleisurheilu. Nykyisin lajeina ovat judo, nyrkkeily, paini, painonnosto, voimanosto ja yleisurheilu. Erityisen tunnettu Tarmo on judossa, painissa ja nyrkkeilyssä. Tunnettuja seuran riveissä urheilleita ja vaikuttaneita ovat Jorma Limmonen, Juha Salonen, Ilpo Seppälä ja Sasu Kaasinen.
1960-luvulla seura lentopalloili menestyksellä SM-sarjassa.


title: Helsingin Tarmo

text: 1950-luvulla Tarmon miesten joukkue oli TUL:n parhaita lentopallojoukkueita saavuttaen liiton mestaruuskilpailuissa hopeaa 1953, pronssia 1955 ja viimein liiton mestaruuden 1956. Tultuaan urheilupoliittisista syistä erotetuksi Työväen Urheiluliitosta 8.11.1956 seuran jaostot liittyivät SVUL:n lajiliittoihin, muun muassa Koripallo- ja Lentopalloliittoon, jonka sisähallissa talvisarjana pelatun lentopallomestaruuden Tarmo voitti heti kaudella 1957 ja uudelleen 1959. Kun Suomen Lentopalloliitto perustettiin 1959 järjesti se seuraavasta kaudesta alkaen myös liiton mestaruuskilpailut. Tarmo voitti Lentopalloliiton mestaruuden kausilla 1960 ja 1961. Suomen mestaruutta ei Tarmo kuitenkaan onnistunut saavuttamaan, hopealla SM-sarjassa se oli 1957, 1958 ja 1959 sekä pronssilla 1960. Tarmo pelasi yhtäjaksoisesti SM-sarjassa kauteen 1967–1968 saakka, jolloin edessä oli putoaminen. Tämän jälkeen Tarmo ei ole SM-sarjatasolle palannut.


title: Helsingin Tarmo

text: Seuran kotisivut


title: Melartin

text: Melartin on muun muassa seuraavien henkilöiden sukunimi:


title: Kalle Ahonen

text: Kalle Anselmi Ahonen (s. 12. joulukuuta 1906 Evijärvi) oli suomalainen maanviljelijä ja kirjailija.


title: Sébastien Chardonnet

text: Sébastien Chardonnet (s. 17. lokakuuta 1988) on ranskalainen ralliautoilija. Hän aloitti uransa kartingissa 11-vuotiaana. Hän kilpaili myös Formula Renault-sarjoissa ennen kuin hän vaihtoi ralliin vuonna 2009. Vuonna 2012 Chardonnet debytoi WRC-sarjassa Monacon rallissa Renault Cliolla. Portugalin rallista eteenpäin hän kilpaili Citroenilla. Chardonnet saavutti ensimmäiset WRC-pisteensä Ranskan rallissa sijoittumalla kymmenenneksi.


title: Rock Champions

text: Rock Champions on Black Sabbath-yhtyeen kokoelma, joka keskittyy yhtyeen I.R.S. Recordsin ja laulaja Tony Martinin aikakausiin. Kappaleet on otettu kolmelta albumilta ("Headless Cross" (1989), "Tyr" (1990) ja "Forbidden" (1995)). Albumi ei kuulu yhtyeen viralliseen diskografiaan.


title: Rock Champions

text: Albumin julkaisi EMI, jolla oli oikeudet yhtyeen I.R.S. Recordsin (1989-1995) materiaaleihin. Tosin albumeilta "Dehumanizer" (1992), "Cross Purposes" (1994) ja "Cross Purposes Live" (1995) ei ole otettu yhtään kappaletta tähän kokoelmaan. Lisäksi kannessa on kuva vuosien 1993-1994 kokoonpanosta Martin, kitaristi Tony Iommi, basisti Geezer Butler ja rumpali Bobby Rondinelli, vaikka Butler ja Rondinelli eivät albumilla esiinny.


title: HMS Jupiter (F60)

text: HMS Jupiter (viirinumero F60) oli Britannian Kuninkaallisen laivaston Leander-luokan fregatti.


title: HMS Jupiter (F60)

text: Alus tilattiin Yarrow Shipbuildersilta Scotstounista. Sen köli laskettiin 3. lokakuuta 1966 ja alus laskettiin vesille 4. syyskuuta 1967. Se valmistui 9. elokuuta 1969.


title: HMS Jupiter (F60)

text: Alus siirrettiin 1991 reserviin ja se myytiin romutettavaksi 1997.


title: Erik A. Alftan

text: Erik Alfons Alftan (2. tammikuuta 1908 Viipuri – 22. maaliskuuta 1995 Tampere) oli suomalainen tekstiiliteollisuuden palveluksessa työskennellyt insinööri ja ruotsin kielellä kirjoittanut kirjailija.


title: Erik A. Alftan

text: Alftan valmistui diplomi-insinööriksi 1931 ja jatkoi opintojaan stipendin turvin Saksassa ja Englannissa. Hän toimi Porin Puuvillan kutomonjohtajana, vuosina 1945–1950 Sörforsan pellavatehtaan teknillisenä johtajana Ruotsissa ja 1950–1961 Finlaysonin tehtaiden teknillisenä johtajana Tampereella. Myöhemmin hän oli yli vuosikymmenen ajan YK:n tehtävissä tekstiiliteollisuuden asiantuntijana useissa Aasian ja Afrikan kehitysmaissa, kuten Sri Lankassa, Iranissa, Egyptissä ja Tansaniassa.


title: RFA Appleleaf

text: RFA Appleleaf on ollut kolmen Britannian kuninkaallisen laivaston Royal Fleet Auxiliaryn aluksen nimenä.


title: Maria Jaatinen

text: Maria Jaatinen (s. 17. tammikuuta 1907 Tuupovaara ) oli suomalainen mielisairaanhoitaja ja runoilija.


title: Liepājan satama

text: Liepājan satama (, , LOCODE: LV LPX) on Latvian länsirannikolla Liepājan kaupungissa sijaitseva maan kolmanneksi suurin satama.


title: Liepājan satama

text: Satama on kaupunkiin perustetun 39,8 neliökilometrin laajuisen (lähes 2/3 kaupungin pinta-alasta) erityistalousalueen keskeinen toimija ja nauttii tavanomaista matalampaa veroastetta. Sataman osuus erityistalousalueesta on 11,8 km. Osalla alueesta on vapaasataman tai vapaavaraston asema (vapaa-aluetta yhteensä 20 km). Nämä alueet on erotettu muusta satama- ja logistiikka-alueesta alueesta ja katsotaan kansallisen tulliverotuksen ulkopuoliseksi alueeksi. Myös kaupungin kansainvälinen lentokenttä kuuluu erityistalousalueeseen.


title: Liepājan satama

text: Liepājan sataman oman raportonnin mukaan vuoden 2012 tammi-elokuun kuukauden aikana sen kautta kulki 4,6 miljoonaa tonnia rahtia ja 20,9 tuhatta matkustajaa. Molemmat luvut merkitsevät roimaa kasvua edellisvuoteen ja ennakoivat satamalle määrällisesti parasta vuotta vuosikymmeneen.


title: SFML

text: SFML (Simple and Fast Multimedia Library, suom. "Yksinkertainen ja nopea multimediakirjasto") on helppokäyttöinen ja monialustainen ohjelmointirajapinta multimediaohjelmointiin. SFML on kirjoitettu C++:lla, mutta sitä voi käyttää muidenkin ohjelmointikielten kanssa, kuten C, C#, D, Euphoria, Go, Haskell, Java(kehitys keskeytetty), OCaml, Pascal, Python, Ruby, Rust, ja Visual Basic. SFML voidaan sanoa oliopohjaiseksi vaihtoehdoksi SDL-kirjastolle.


title: SFML

text: SFML tarjoaa laitteistokiihdytetyn tuen 2D-grafiikalle käyttäen OpenGL:ää sekä useita moduuleita helpottamaan erityisesti pelien ja multimedian ohjelmointia. SFML-piirtokontekstit ovat aina OpenGL-konteksteja, joten niihin voidaan piirtää SFML:n omien funktioiden lisäksi myös suoraan myös OpenGL-komennoilla.


title: SFML

text: Tällä hetkellä saatavilla olevat moduulit ovat:Kaikkia moduuleita voidaan käyttää itsenäisenä, paitsi grafiikkamoduulia joka tarvitsee ikkunamoduulin toimiakseen, sekä kaikki moduulit jotka tarvitsevat toimiakseen järjestelmämoduulia.


title: SFML

text: Luodaan uusi ikkuna johon piirretään vihreä ympyrä.


title: The Devil Cried

text: The Devil Cried on Black Sabbathin kappale ja single-julkaisu "The Dio Years"-kokoelmalta vuodelta 2007. Se on yksi kolmesta uudesta kappaleesta, jotka tehtiin kokoelmaa varten. Kokoelman julkaisun myötä vuosien 1980-1982 ja 1990-1992 kokoonpano (laulaja Ronnie James Dio, kitaristi Tony Iommi, basisti Geezer Butler ja rumpali Vinny Appice) teki comebackin, tosin nimen Heaven and Hell alla.


title: The Devil Cried

text: Kappale on yhtyeelle tyypillisesti raskastempoinen. Laulaja Dion mukaan lyriikka kertoo mahdollisuudesta "nousta helvetistä taivaaseen, jos saa Saatanan itkemään". Kappaleen ovat säveltäneet Butler, Dio ja Iommi. Se julkaistiin digitaalisessa muodossa.


title: Henrique Capriles Radonski

text: Henrique Capriles Radonski (s. 11. heinäkuuta 1972) on venezuelalainen poliitikko ja asianajaja. Hänet valittiin Mirandan osavaltion kuvernööriksi marraskuussa 2008. Capriles oli opposition ehdokkaana vuoden 2012 presidentinvaalissa. Capriles keräsi vaaliviranomaisten mukaan hieman alle 45 prosentin äänisaaliin. Istuva presidentti Hugo Chávez sai runsaat 54 prosenttia äänistä.


title: John Gurdon

text: Sir John Bertrand Gurdon (JBG), FRS (s. 2. lokakuuta 1933) on brittiläinen kehitysbiologi ja solubiologian professori. Gurdon toimii nimeään kantavassa instituutissa Cambridgen yliopistossa. Gurdon sai vuoden 2012 Nobelin fysiologian tai lääketieteen palkinnon yhdessä Shinya Yamanakan kanssa. He ovat tutkineet solujen kehittymistä ja erityisesti sitä, kuinka erilaistuneet solut voidaan ohjelmoida uudelleen kantasoluiksi.


title: John Gurdon

text: Gurdon väitteli Oxfordin yliopistossa vuonna 1960 ja teki post doc -opintoja Caltechissa Kaliforniassa. Hän palasi Oxfordiin eläintieteen lehtoriksi vuonna 1962. Vuonna 1972 hän siirtyi Cambridgen yliopistoon solubiologian professoriksi ja sieltä omaa nimeään kantavaan instituuttiin.


title: Pustantulikukka

text: Pustantulikukka ("Verbascum speciosum") on kaksivuotinen tulikukkalaji, jota esiintyy Kaakkois-Euroopasta Lounais-Aasiaan. Se kasvaa puolesta metristä kahteen metriin korkeaksi. Varsi on tiheästi lyhytkarvainen ja melko karheakarvainen. Aluslehdillä ja alimmilla varsilehdillä lapa on ehytlaitainen, suippokärkinen, muodoltaan suikeasta kapean vastapuikeaan. Kukinto koostuu runsaista pitkistä haaroista, jotka ovat melko pystyjä tai ylöskaartuvia. Kukan lähes säteittäinen teriö on keltainen, kahdesta kolmeen senttimetriä leveä ja alapinnalta tähtikarvainen. Heteiden palhot ja osittain myös ponnet ovat valkokarvaisia. Lajin voi sekoittaa käentulikukkaan ("Verbascum lychnitis").


title: Kaksiliuskahanhikki

text:
Kaksiliuskahanhikki ("Sibbaldianthe bifurca", aik. "Potentilla bifurca") on hanhikkien ("Potentilla") sukuinen ruusukasvi, jota esiintyy Itä-Euroopassa.
Laji on 20:stä 40:een senttimetriä korkeaksi kasvava monivuotinen ruoho, jonka tyviosa on puutunut. Sen lehdissä on kolmesta viiteen paria lehdyköitä ja päätölehdykkä. Lehdykät ovat suikeita, ehyitä tai kaksiliuskaisia, päätölehdykkä on kolmiliuskainen. Kukinto on monikukkainen harsu huiskilo. Keltaiset terälehdet ovat vähän verholehtiä pitempiä.


title: Amsterdamin metro

text: Amsterdamin metro on Amsterdamissa toimiva GVB:n ylläpitämä metrojärjestelmä. Metro avattiin vuonna 1977. Metrojärjestelmään kuuluu 58 asemaa ja viisi linjaa. Viides linja avattiin heinäkuussa 2018 viidentoista vuoden rakennustöiden jälkeen.


title: Kalervo Siikala

text: Jorma Veli Kalervo Siikala (23. marraskuuta 1932 Kemi – 10. lokakuuta 2009 Lohja) oli suomalainen keskustapoliitikko ja opetusministeriön kansainvälisten asioiden ylijohtaja.


title: Kalervo Siikala

text: Siikala pääsi ylioppilaaksi 1951 ja valmistui valtiotieteen kandidaatiksi 1956. Hän aloitti uransa Suomen Unesco-toimikunnan pääsihteerinä 1957, tuli opetusministeriön kansainvälisten asiain osaston päälliköksi 1966 ja oli eläkkeelle jäädessään 1997 opetusministeriön kansainvälisten asioiden ylijohtaja. Siikala sai pääkonsulin arvonimen 1990.


title: Kalervo Siikala

text: Siikala oli taiteen keskustoimikunnan, valtion kirjallisuustoimikunnan ja Hanasaaren kulttuurikeskuksen johtokunnan puheenjohtajana. Hän oli myös Lontoon ja Pariisin Suomi-instituuttien, Suomi–Neuvostoliitto-Seuran sekä Paasikivi-seuran johtokunnan jäsen.


title: Kalervo Siikala

text: Siikala oli Keskustapuolueen puoluevaltuuskunnan jäsen ja puolueen Helsingin piirin puheenjohtaja. Hän oli 1960-luvun alussa pääministerin sihteerinä V. J. Sukselaisen hallituksessa.


title: Okakrotit

text: Okakrotit ("Brachionichthyidae") on krottikaloihin kuuluva heimo. Heimon lajeja tavataan Etelä-Australian läheisyydestä.


title: Okakrotit

text: Varhaisimmat okakrottien heimoon kuuluvien lajien fossiilit on ajoitettu eoseenikaudelle. Nykyään heimoon katsotaan kuuluvan lähteestä riippuen 2–5 sukua ja 4–14 lajia. Lajeja ovat muun muassa tasmanianokakrotti ("Brachionichthys hirsutus") ja tuliokakrotti ("Brachionichthys"/"Sympterichthys" /"Thymichthys" "politus"). Ne ovat pienehköjä kaloja, jotka saavuttavat korkeintaan noin 15 cm:n pituuden. Okakrottien ensimmäinen selkäruoto on rihmamainen ja lyhyehkö ja toinen ja kolmas selkäevän ruoto ovat yhteydessä toisiinsa kalvon välityksellä ja muodostavat purjemaisen ensimmäisen selkäevän ja toinen selkäruoto on piikkimäinen. Taaempi selkäevä on pidempi. Rinta- ja vatsaevät sijaitsevat pienen varren päässä ja muistuttavat muodoltaan kättä. Kuoriutuessaan munista nuoret okakrotit muistuttavat ulkonäöltään aikuisia kaloja. Heimon kalojen iho voi olla suomuton, jolloin siinä usein on nystyröitä ja osittain suomupeitteinen.


title: Okakrotit

text: Okakrottilajeja tavataan eteläisen Australian läheisyydessä ja erityisesti Tasmaniasta. Ne elävät matalista vesistä aina 60–280 metrin syvyyteen. Heimon kalat käyttävät vatsa- ja rintaeviään pohjalla liikkumiseen ja näyttävät pikemminkin kävelevän kuin uivan. Okakrottilajien naaraat kutevat syys-lokakuussa ja munat ovat suurikokoisia, kapseloituja ja yhteydessä toisiinsa säikeiden välityksellä.


title: Midianilaiset

text: Midianilaiset olivat muinainen seemiläinen kansa. He asuivat todennäköisesti Jordan-virran itäpuolella ja entisellä "Siinain niemimaalla", eli nykyisellä Arabian niemimaalla. (Gal. 4:25) Raamatun mukaan midianilaiset olivat usein sodassa Israelin heimoja vastaan.


title: Midianilaiset

text: Midianilaisten kantaisänä pidetään Midiania, joka Ensimmäisen Mooseksen kirjan mukaan oli Abrahamin ja hänen vanhoilla päivillään ottamansa uuden vaimon, Keturahin poika.